Ogwa Bajjo guddamu enkya ya leero, akooye embeera y’ekkomera ate alina ennyonta y’akaboozi ne waaya erina obusungu – Galaxy FM 100.2\nOgwa Bajjo guddamu enkya ya leero, akooye embeera y’ekkomera ate alina ennyonta y’akaboozi ne waaya erina obusungu\nOmutegesi w’ebivvulu Ssaalongo Andrew Mukasa amanyiddwa nga Bajjo owa Bajjo Events olunnaku olwaleero akomezebwawo ku kkooti ku luguudo Buganda okuddamu okuwuliriza okusaba kwe okweyimirirwa ku misango egimuvunaanibwa.\nOmulamuzi Stella Amabirisi yali mu musango gwe kyokka temanyiddwa oba omulamuzi olunnaku olwaleero anabaawo kuba sabiti ewedde, omulamuzi Gladys Kamasanyu yategeeza Bajjo nti Amabirisi ali muluwumula.\nMu kkooti, munnamateeka wa Bajjo, Omuloodi Ssalongo Erias Lukwago yategeeza omulamuzi Kamasanyu nti omuntu we (Bajjo) ali mu mbeera mbi, mulwadde alumizibwa nnyo mu lubuto ng’era yeetaaga okufuna obujjanjabi obwamangu kyokka mu kkomera e Luzira tewali bujjanjabi.\nBajjo ali ku misango ebbiri omuli egy’okukuma mu bantu omuliro n’okwogera ebigambo ebigendereddwamu okunyiiza omukulembeze w’eggwanga Yoweri Kaguta Museveni era kkooti enkya ya leero, lweddamu okuwuliriza okusaba kwe oba anakirizibwa okwewozaako ng’ava mu makaage.\nBajjo yakwatibwa nga June 15, 2019 okuva ku bbaala ya Mix Louge ku Centenary Park bwe baali mu lukung’aana lwa bannamawulire ne Abtex.\nTUKOOYE! Aba bodaboda basse omubbi wa Pikipiki, omulambo bagukumyeko omuliro, Poliisi ekutte 2\nMUKYAKAABA! Wuuno omuyimbi wamwe olukiiko luyimiriza konsati ze, bamugaanye okuddamu okuyimba lwa byabufuzi bya People Power\nDr. Ssebunya ayogedde amazima lwaki ali mu laavu n’omuntu gw’ayagala mu mutima gwe, awadde ensonga 7\nZahara Toto ayogedde amazima lwaki ali mu laavu ne ‘Big Papa’, kino kye bayita omukwano n’okugumira omumonde gwa waaya


Bukedde Online - Omusajja by'alina okukola okufuna amaanyi g'omu kisenge\nEngeri gy'oyinza okuyambako munno ku balongo ne munyumirwa\nOmusajja by’alina okukola okufuna amaanyi g’omu kisenge\nAbaagalana nga bali mumukwano\nENSANGI zino abasajja bangi ekibayisa ‘ssebo’ lwa kwambala mpale mpozzi n’okubeera n’ebitundu by’ekyama ebyekisajja, naye bwe gutuuka ku ky’okutuukiriza ennono y’amaka ηηamba okunyumya akaboozi bapipira nga beetaaga kusindika balyoke baake, sso ng’abalala yingini tekuli wadde omuliro!\nOlw’amaanyi g’ekisenge okukendeera mu basajja, buli kawungeezi osanga bangi abasimbye layini mu bifo we bafumba emmamba bafunemu ku lungubanguba. Abalala banyiikira kugaaya ‘power bank’ nga guno gwe mulondo, mu kaweefube w’okwejjanjaba obutamalaako.\nEmbeera eno bangi baagirwanyisa ku myaka gya kikulu kyokka nga bajjajjaffe kino baakinogeranga eddagala ng’omwana yaakazaalibwa.\nEra mu biseera ebyo ebizibu by’amaanyi g’ekisajja tebyaliwo nnyo nga bwe kiri olwaleero. Sarah Lukwago atabula eddagala ly’amaanyi g’ekisajja annyonnyola ebyakolebwanga edda ebyakuumanga abaana abalenzi nga njasabiggu; “ Omwana omulenzi bwe yazaalibwanga n’aweza wiiki emu ng’akalira kakutuseeko, nga bamunogera ekyogero.\nEngeri gye kyategekebwangamu nga kyawukana ku ky’omuwala. Baakissangamu eddagala nga magejjo, omutereeza, mugolola, n’omusongola n’eddala nga lyonna lyakolanga ku busajja. Okwo kwe baayongerezanga eddala nga kayaayaana, kamunye, olweza n’eddala. Ekirala omwana bwe yazuukukanga ng’abakulu bafaayo okumwetegereza akasolo okulaba oba keegolola bulungi, awo nga bamanya nti mulamu.\nSinga tekeegololanga bulungi nga bamunoonyeza mangu eddagala. Engeri omwana gy’afuka nayo baagissangako essira. Yalinanga okutumbiiza omusulo ekiraga nti mulamu bulungi.” Agattako nti ennaku zino abazadde ensonga ng’ezo tebakyazifaako ekiyinza okuba nga kye kireetedde abasajja b’ennaku zino okufuuka bansindikanjake.\nWabula Edith Mukisa omukugu mu kubudaabuda abantu agamba nti embeera y’ensi ekyuse ennyo y’ereetedde abasajja obutamalaako nga bali mu kisenge, so ssi butabanaaza kyogero. “ Edda omusajja yakolanga emirimu egyetaagisa amaanyi.\nOmubiri gye gukoma okukola gye gukoma okufuna amaanyi omuli n’agokwegatta. Noolwekyo omubiri buli lw’otogukozesa, era tegufuna maanyi nga kye kiremesa n’okufuna ag’omu kisenge.” Mukisa agattako nti ennaku zino ebitawaanya obwongo bw’abasajja bingi omuli okunoonya ssente, emirimu gye bakola egimu gya bwongo, kuno bwe bagattako okweraliikirira bakazi baabwe okubabatwalako ne gujabagira.\n“Edda nga kizibu omusajja okulowooza nti osanga maama w’abaana alina ebbali gy’ayitira ne yeevubiriza, wabula ennaku zino obwenzi mu bakazi naddala abafumbo bungi ddala. Omusajja bw’atandika okulowooza nti munne alinayo abasajja abalala be yeegatta nabo, yennyika mu mutima era kizibu okucamuka.” Ekirala ennaku zino abakazi basomeseddwa ku by’okwegatta era bamanyi omusajja asanyusa n’atasanyusa mu kisenge.\nOmukazi w’edda teyafangayo ku kusanyusibwa mu kisenge, essira yalissanga ku bba kubeera musanyufu. Ekizibu nti abasajja batono abeekakasa mu nsonga z’ekisenge era bangi balowooza nti osanga abaagalwa baabwe tebabatuuka watuufu ne batanyumirwa.\nEmmere abasajja gye balya omuli ensiike nayo ebamalamu amaanyi kubanga ereeta amasavu naddala mu misuwa ne galemesa omusaayi okutambula obulungi. Dr. Ismail Nkwanga owa Victoria Clinic e Nateete agamba nti waliwo ebintu ebiyamba okwongera amaanyi nga tokozesezza ddagala gamba nga okunyiikira okukola dduyiro, okusala ku sayizi, okukomya okunywa ssigala n’omwenge, kubanga ebyo bikola kinene okukendeeza amaanyi.\nOBULABE BW’EDDAGALA LY’AMAANYI G’EKISAJJA:\nNkwanga agamba nti ekisookera ddala, obusajja okucamuka kiva ku musaayi kweyiwa mu bitundu bino. Kino kitegeeza nti buli lwe busituka omusaayi guba gutambula ku sipiidi ya waggulu. Eno y’ensonga lwaki bw’oba oli n’omukazi n’ocamuka, omutima gweyongera okukukuba. Singa okozesa eddagala kiba kitegeeza nti ligenda kwongeza ku nkuba y’omutima n’omusaayi gwo okudduka, ate engeri gy’oba ng’okikoledde ku ddagala, kinafuya omutima ekiyinza n’okugulwaliza ddala.\nSsinga olikozesa nga tebasoose kukukebera oba olina obulwadde bwonna obw’omutima oba puleesa wandyesanga nga likuleetedde omutima okwabika ng’oli mu kikolwa. EBIREETERA\n1 Endwadde nga ssukaali ne puleesa bikosa omubiri naddala obusimu ekiremesa obusajja okucamuka.\n2 Waliwo oluusi ekireetebwa embeera y’obwongo okulemwa okukwatagana n’ebitundu by’omusajja eby’ekyama. Kino oluusi kibeera ku basajja abalina obulwadde bwa kkansa w’obusajja.\n3 Abasajja abasotta akagaali okumala ebbanga nabo oluusi bafuna ekizibu kino kubanga bw’aba atudde ebitundu ebyo bifuna ebbugumu eritali lya bulijjo ekyonoona naddala enkwaso. 4 Ensonga endala yeekuusa ku ntambula y’omusaayi mu mubiri. Ssinga omusaayi tegutambula bulungi okubuna omubiri gwonna ne mu busajja, kizibu okucamuka.\n5 Obusajja okucamuka, omusajja alina okuyita mu mbeera y’okwesunga n’okusanyuka. Noolwekyo bw’abaako ekimutawaanya naddala mu birowoozo kizibu okuwaga obulungi.\n6 Ekirala, omusajja bw’aba yaliko n’omukazi n’alemwa okucamuka, atandika okweraliikirira okuddamu okufuna ekizibu kino. Mu ngeri eno yeesanga ng’alemeddwa okucamuka. Omusajja alina ekizibu kino ayinza okwesanga nga bwe yeerootolera acamuka bulungi, wabula bw’aba n’omukazi n’alemwa.\nBY’OLINA OKUKOLA OBUTAVUMBEERA:\nKendeeza omwenge ne sigala.\n Yogera bulungi n’omwagalwa wo amanye embeera gy’oyitamu.  Lya emmere ennungi naddala enda endiirwa, gonja, emmere y’omu ttaka n’ebibala, emmwaanyi ezisibwa mu matu n’ebirala.\n Weewale okulya n’okunywa ebiwoomerera ennyo wamu n’emmere erimu omunnyu omungi kuba bikosa entambula y’omusaayi mu mubiri, ate nga kino kikulu nnyo mu nsonga z’ekisenge.\n Weewale okwambala obuwale obukukwata ennyo.\nYambala obukoleddwa mu ppamba ate nga tebukukwata, okwewala okukuuma ebbugumu mu kitundu kino.\nNnywa amazzi mangi kuba gakola kinene mu kusaabulula obutwa mu mubiri.\n Nyiikira okukola dduyiro okukuuma omubiri gwo nga gukola bulungi.\n Funa otulo otumala, kiyambe omubiri gwo okuwummula obulungi n’okweddaabiriza.\nENGERI OBUSAJJA GYE BUKOLAMU:\nNkwanga agamba nti ebintu bingi ebirowoozebwa ku busajja ebitali bituufu. Ebimu ku bikwata ku nkula y’obusajja mulimu;\n1 Obusajja bukolebwa obutundutundu bw’omubiri obuyitibwa ‘Cartilage’ abamu kye muyita ‘akabebenu’. Tebuliimu ggumba era okusituka kwabwo ne bukaluba ng’ekyuma omusaayi oguba gubweyiyeemu gwe gubusitula.\nOmusajja bw’aba anaatera okutuuka ku ntikko omusaayi gubufulumamu, olwo enkwaso ne zitandika okufuluma okuva mu kisawo era zino we zifulumira n’omusaayi guba gubuweddemu nga bugwa.\n2 Obusajja bukola okusinziira ku mbeera y’obulamu bw’omubiri. Omusajja bw’ataba mulamu bulungi tayinza kuwangaalira mu kisaawe.\nmubiri. Eno y’ensonga lwaki abasajja bangi abanene mu sayizi baba n’obusajja butono, ate ne bw’aba nga bunene kizibu okucamukira ddala ne buggwaayo, nga bwe kibeera ku basajja abatono mu sayizi.\n4 Buyimirira naye tebuliimu ggumba. Okuyimirira kwabwo kuva ku busuwa obubutuusaako omusaayi. Kino kitegeeza nti abantu abatera okugamba nti baamenyese obusajja, tekiba kituufu, wabula kye bayita okumenyeka kw’obusajja kutera kutuuka ku kamu ku busuwa obuli munda mu busajja.\nSsinga akamu kamenyeka, n’otofaayo kufuna bujjanjabi mu bwangu ofuna enkovu munda. Enkovu eno y’ereetera obusajja okwewetamu buli lwe busituka. 5 Sayizi y’obusajja kikulu nnyo eri omusajja, era bangi beenyooma nga balowooza nti tebawera bulungi. 6 Kisoboka okwongeza ku buwanvu bw’obusajja.\nOkunoonyereza okwakolebwa mu Bungereza gye buvuddeko kwazuula nti singa omukazi yeefubirira okunuuna sswiiti wa munne kiyinza okumwongera ku buwanvu. Wabula kino bangi bakiwakanya nga bagamba nti tekikkirizika. 7 Okutayirirwa tekulina kyamanyi kye kikyusa ku busajja.\nOmusajja omutayirire n’atali bonna bali kye kimu mu nsonga z’okunyumya akaboozi, mpozzi abatali batayirire bafuna mangu obwagazi okusinga abatayirire. 8 Enkwaso zirimu ekirungo ekikola amaanyi kitono.\nEbirungo ebikola enkwaso kuliko, Citric acid, amino acids, fructose, enzymes n’amazzi okusinziira ku mukugu Fisch. Enkwaso eziwera akajiiko akasena ssukaali zibalibwamu ekirungo ky’amaanyi kya bitundu 36 ku 100.\n9 Obuwanvu bw’ekigere ky’omusajja tebukwatagana na sayizi ye ey’obusajja ng’abamu bwe balowooza. 10 Obusajja busobola okukyuka mu buli ludda.\nOsanga alina ekigere ekiwanvu naye n’omutuukako mu kisenge nga tawera bulungi. Okunoonyereza okumu okwakolebwa yunivasite ya Stanford mu Bungereza mu 2002 kwalaga nti obusajja bufaananako seppulingi nti busobola okukyuka gy’obuzza yonna ate ne budda era kino bukikola bwe bubeera mu bukyala naddala nga mukozesa sitayiro ya misonale.\n11 Okunywa sigala kitta obusajja ne bulemwa okucamuka.Kino kibaawo kuba omukka oguva mu sigala gufunza emisuwa ekiremesa omusaayi okutambula obulungi.\n12 Sayizi z’obusajja zitera okwawukana okusinziira ku mawanga. Bagamba nti abasajja Abaddugavu bamanyiddwa okubeera n’obusajja obunene bw’obugeraageranya n’Abazungu.\n13 Tosobola kumanya sayizi ya busajja ng’otunuulidde fulaayi y’empale y’omusajja. Bumala kucamuka bulungi n’olyoka omanya sayizi entuufu.\nSingh Katongole ali bubi, omutima gulwadde\nEnnyonta y'omusipi Vegas Lubega waakugimalira ku Mutanzania


Bukedde Online - Eyatta owa bodaboda akkirizza okutuga abantu 17\nEyatta owa bodaboda akkirizza okutuga abantu 17\nBugingo asekeredde abaamututte mu kakiiko...\nAba NRM mu Buganda batongozza Museveni mu...\nPoliisi: Okimanyi nti obadde onoonyezebwa? Omusibe: Nkimanyi, kubanga akatambi akaatuleetera obuzibu nange nakalabako era olwakalaba ne nzirukira e Kabale. ‘Yala’ (ebbula lya ssente) bwe zankubye ne nsalawo nkomewo e Kampala ‘nneeyiiye’ nga ndowooza embeera ekkakkanye, naye ne ngwa mu mbi!\nAgambibwa okuba Omutemu era omubbi Mugisha. Kkamera nga bwe yakwata Mugisha ng’atuga Mulindwa.\nOMUSAJJA gwe balumiriza nti ye yalabikira mu katambi ng’atuga owa bodaboda, bamwogezza engeri gy’azze atta abavuzi ba pikipiki.\nWakati mu kumubuuza akana n’akataano, abaserikale kyabaweddeko ng’abategeezezza nti ekibinja mw’akolera kyakatta abantu 17 era abasinga babattidde mu Kampala, Wakiso ne Mukono.\nOlwamaze okumukwata aba poliisi ne bamubuuza nga bw’abaanukula. Omu ku ba poliisi yattottoledde Bukedde engeri omuvubuka ono bwe yabaanukudde bye baabadde bamubuuza. Yabadde abaanukula akozesa Luganda kyokka nga bw’agattamu ‘Oluyaaye’\nPoliisi: Amannya go ggwe ani?\nOmusibe: Nze John Bosco Mugisha naye babadde basinga kumpita Mukiga.\nPoliisi: Okimanyi nti obadde onoonyezebwa?\nOmusibe: Nkimanyi, kubanga akatambi akaatuleetera obuzibu nange nakalabako era olwakalaba ne nzirukira e Kabale. ‘Yala’ (ebbula lya ssente) bwe zankubye ne nsalawo nkomewo e Kampala ‘nneeyiiye’ nga ndowooza embeera ekkakkanye, naye ne ngwa mu mbi!\nOmuvubuka ono yakkirizza nti y’alabikira mu katambi era n’ategeeza abaserikale nti ye yatuga Derick Mulindwa e Lubaga mu Kampala era oluvannyuma munne gwe yayogeddeko nti, yeekazaako erya Mulo Young (atali muyimbi) n’akuba Mulindwa ekyuma ku mutwe n’amumaliriza era pikipiki ne bagitwala.\nYagambye nti baanyiiga nnyo nga balabye akatambi akaasaasaana era abadde aluka lukwe lulala olunoonya omuntu gwe bateebereza okusaasaanya akatambi ako nti bamukoleko.\nOmuvubuka ono yabadde ayogera talina nsisi yonna era yategeezezza poliisi nti ekibinja kyabwe kyakatuga abavuzi ba bodaboda 17 nga babatwalako bodaboda zaabwe. Baakizudde nti azze ayimbulwa okuva e Luzira enfunda nnyingi gye babadde bamusibira ku misango gy’obubbi.\nYagambye nti bannaabwe abamu abali mu kibinja bazze battibwa era oluvannyuma baakisalira amagezi ne balekera awo okugenda ku siteegi okupangisaawo pikipiki ze banabba, era kye bakola kwe kuyimiriza ezo eziba zitambula naddala ze baba balabye nga mpya.\nBeewala okutambula n’ekissi kyonna kubanga baakizuula nti, olumu aba bodaboda bwe beekengera omuntu bamwaza era bwe bamusanga n’ekissi kyonna, obubwe nga bukomye.\nOmutemu era omubbi Mugisha,


AMAZIGA! Laddu esse abantu 10 mu kisaawe ky’omupiira, abazadde bawunze n’okuzirika – The Bridge Uganda\nAMAZIGA! Laddu esse abantu 10 mu kisaawe ky’omupiira, abazadde bawunze n’okuzirika\nLaddu esse abaana 10 nga bonna balenzi ku kisaawe ku kyalo Gbulukua mu ggoombolola y’e Ayivu mu kibuga kye Arua.\nAbalenzi bali wakati w’emyaka 12 ne 15 era battiddwa akawungeezi k’olunnaku olw’eggulo mu nkuba eyabadde efuyirira eyabasanze ku kisaawe ate abalenzi abalala baasobodde okwegama enkuba mu nsisira okumpi n’ekisaawe.\nOkusinzira ku Alex Ndema, akulira ebyokwerinda mu ggoombolola y’e Ayivu West, omwana omu yafiiriddewo ate abalala 9 bafiiridde mu ddwaaliro lya Arua Regional Referral Hospital.\nMu kiseera kino abaana 3 bali mu mbeera mbi mu ddwaaliro lya Ayivuni health centre II.\nDr Filbert Nyeko, akulira eddwaaliro lya Arua Regional Referral Hospital agambye nti abasawo bakoze kyonna ekisoboka okutaasa abaana wabula tekisobose.\nWabula Josephine Angucia, omwogezi wa Poliisi mu bitundu bye West Nile agambye nti Poliisi ekyanoonya amawulire ku nfa y’abaana.


Bukedde Online - Aba bbaala ne kiraabu bakyali ku muggalo\nEbyange mbikwasizza Mukama Katonda - Lutaaya\nTtiyaggaasi anyoose nga Amuriat agenda oku...\nAb’omu butale bw’omubuulo n’ebifo bya zzaala bakkiriziddwa okuddamu okukola ate bannabyabufuzi ne babongera omuwendo gw’abantu ab’okusisinkana mu nkung’aana zaabwe.\nAbadigize nga babinuka mu ndongo y'abayimbi.\nAb'omu butale bw'omubuulo n'ebifo bya zzaala bakkiriziddwa okuddamu okukola ate bannabyabufuzi ne babongera omuwendo gw'abantu ab'okusisinkana mu nkung'aana zaabwe.\nPemba ng'agabira ebyana ssente. Yali mu Club Guvnor. Zino zikyali ku muggalo.\nOluvannyuma lw'ebbanga lya myezi munaana nga bali ku muggalo, gavumenti kyaddaaki ekkirizza abasuubuzi b'omu butale bw'omubuulo, ebifo bya zzaala, jjiimu, cinema okuddamu okukola. Kino kisanyudde abamu ku basuubuzi ne bagamba nti babadde mu bulumi nga n'abamu bannaatera okufiira mu mayumba ate abalala amabanja gabali mu bulago.\nNg'ayogera eri bannamawulire ku Mmande mu maka ge e Muyenga, minisita w'eby'obulamu, Dr. Jane Ruth Aceng agambye nti bano bonna baakutandika okukola nga November 14, 2020 wakati mu kugoberera n'okuteeka mu nkola ebisaanyizo by'abasawo okukugira okusaasaana kwa corona nga beewa amabanga, okunaaba mu ngalo n'ebirala.\nYategeezezza nti aboobuyinza be kikwatako bajja kusooka kulambula bifo bino n'okulung'amya abakoleramu ku ngeri gye bagenda okukolamu emirimu n'okulaba abo abalina ebisaanyizo. Wabula minisita yagambye nti bbaala ne kiraabu byo bigenda kusigala nga biggale kubanga ebifo bino bikyali bya bulabe naddala mu mbeera gye tulimu.\nBANNABYABUFUZI BABATADDEKO EBIRAGIRO EBIPYA Bw'atuuse ku bannabyabufuzi abatandise kampeyini zaabwe leero, Minisita agambye nti wadde tebakkirizibwa kukuba nkung'aana, bakkirizibwa okutuuza enkiiko z'abantu abatasukka mu 200 okuva ku 70 be basooka okubalagira kyokka bano balina okukuuma amabanga nga batudde n'okwambala masiki, okunaaba mu ngalo n'ebirala.\nOno era avumiridde ekya bannabyabufuzi abatambula nga bayisizzamu emitwe mu mmotoka zaabwe nti kino kireetera abantu okukung'aana mu bungi ekikontana n'ebiragiro ku corona.\nYali mu Club Guvnor\nZino zikyali ku muggalo


Bukedde Online - Aba NRM e Wakiso baagala Museveni alung'amye ku nnonda ya Sipiika\nAba NRM e Wakiso baagala Museveni alung'amye ku nnonda ya Sipiika\nAb'e Wakiso basabye Museveni alung'amye mu kulonda Sipiika wa Palamenti\n'Drone' etomedde akatimba k'eddwaaliro e M...\nAdded 20th April 2021\nABA NRM mu Wakiso basabye Pulezidenti Museveni alung’amye ababaka nga balonda Sipiika wa Palamenti. Baagambye nti ababiri ababaddewo okuli Rebecca Kadaga ne Jacob Oulanyah bonna babaggyewo ku lw’obulungi bwa palamenti okuba awamu.\nBawabudde nti ababiri bonna bafuuse ba ttutumu abayinza okuvaako ekibiina okwabulukuka ssinga balonda omu omulala ne bamuleka. Ate anaalondebwa asobola okuvaako ekizibu mu maaso ne yeeyagaliza entebe ya Pulezidenti w'eggwanga.\nEggulo Ssentebe wa NRM atwala ggombolola ya Masuliita, Ssaalongo Muwada Namwanja yategeezezza nti mu palamenti eddako basaba bakole etteeka nga Pulezidenti w'eggwanga alondeddwa yaateekwa okwerondera Sipiika nga bwe kiri ku ssentebe wa NRM we yeerondera Ssaabawandiisi.\nMuwada yasiimye Gavumenti ya Mmengo n'ekitongole kya NAADS ekyamuwa emmwaanyi nti kati zikuze era yatandika dda okuyoola ssente.\nYalaze yiika z'emmwaanyi munaana nga zonna zibaze n'ategeeza nti kati ebyobufuzi biweddewo asaba buli omu addeyo ku mirimu ne mu nnimiro abantu bakole.\nMuwada azze awa endowooza ye ku bintu ebyenjawulo. Yayambalira abakulembeze b'eddiini okuba ne kyekubiira mu by'obufuzi ate n'alumba ne Kadaga ku togikwatako olwobutayamba kibiina kyabwe kukakkanya mbeera eyagwawo mu palamenti ate n'atabukira Gavumenti ku luguudo lwabwe olw'e Masuliita olutakolebwa ate nga Gavumenti gyeyasinga okulwanira\nNnamwandu wa Mabiriizi afudde mu ntiisa\nAba DP batadde akazito ku Mbidde\nOfiisi za Loodi Meeya Erias Lukwago zigguddwaawo\nGenero wa Gaddafi nfa nfe akwatiddwa\nMutabani wa Gaddafi apakidde emmotoka za ssente 10 ne golodi


Abasomesa mu masomero g’obwanannyini boolekedde obutafuna nsimbi zabwe okwenazaako omuggalo gwa Covid 19 – CBS FM\nAbasomesa mu masomero g’obwanannyini boolekedde obutafuna nsimbi zabwe okwenazaako omuggalo gwa Covid 19\nDr.Joyce Moriku Kadicu minister w’ebyenjigiriza ebisookerwako\nAbasomesa mu masomero góbwannanyini mu Uganda boolekedde obutafuna nsimbi obuwumbi bwa shs 30 ezabaweebwa government,olw’okukosebwa omuggalo ogwaleetebwa covid 19.\nMinistry of education ekyalemereddwa okukkaanya nékitongole kyobwannakyewa ki GIVE DIRECT, president Museven kyeyalagira okukwasibwa ensimbi ezo kizituuse ku basomesa.\nMinistry ye byengigiriza ng’eyita mu bakulira ebyengiriza ku District zonna okwetoloola egwanga, yatandika okuwandiika ebikwata ku basomesa bonna mu masomero agóbwannanyini mu Primary ne Secondary.\nYawandiika Accounts zabwe eza bank ne namba z’essimu basobole okufuna ensimbi zabwe butereevu emitwalo 200,000/= buli musomesa, naye nókutuusa kati tebazifunanga.\nEkitongole ki GIVE DIRECT kyasaba Ministry eweeyo olukalala lw’abasomesa bonna batandike okufuna ensimbi zino, wabula nekizuuka nti abasomesa mu masomero góbwa nannyini bangi tebamanyiddwa mu butongole.\nAmasomero mwebasomesa agamu tegalina lukusa lusomesa, n’abalala tebalina biwandiiko bibeeyimirira kubeera basomesa.\nCbs ekitegeddeko nti ensimbi zino zandizzibwayo mu ggwanika ly’e ggwanga, nti kubanga omwaka gw’ensimbi gwolekedde okuggwako, nga bingi ebyali biteekeddwa okukkanyizibwako wakati w’ebitongole ebivunaanyibwa ku nsimbi zino tebinatuukirizibwa.\nMinister omubeezi owebyengigiriza ebisookerwako Joyce Moriku Kaducu, agambye nti wakyaliwo ensonga ezitanaba kuttaanyiibwa, abasomesa bafune ensimbi zabwe mu butuufu.\nAwadde eky’okulabirako ekya bannyini masomero agamu abaasabibwa enkalala z’abasomesa babwe, abamu nebasaamu ab’empewo, ate abamu ddala baali basomesa naye nga tebalina biwandiiko bikakasa nti basomesa babwe.


Owa police eyabye esimu police emuwoleleza - fremer media\nOwa police eyabye esimu police emuwoleleza\nWaliwo owa police eyabye esimu kumukyaala eyabadde kukitebe Kya FDC nga Ono bamukubye ekigwo okukakana nga asude esimu wansi era mukavuvungano ako esimu ye olwamusimatuse negwa, Ono owa police najiba.\nWadde nga tanategerekeka manya, owa police eyabye esimu ekitongole Kya police kivudeyo nekimuwolereza nti tanabako kusiimu yono omukyaala wadde nga akatambi kakiraga lwaatu nti owa police eyabye esimu yajironzewo naduka.\nOmwogezi wa Uganda Police Force owa Kampala Metropolitan Police SP Patrick Onyango avuddeyo ku katambi akatambula ku ‘social media’ abantu abamu mwebagambira nti omusirikale owa Police yabye esimu.\nPoliisi egamba nti nga 27/7/2020 Poliisi yasindika abasajja baayo ku bitebe by’ebibiina ebivuganya Gavumenti omwali Forum for Democratic Change – FDC olw’okuba nti byali enteekateeka ez’enjawulo okubawa eby’okwerinda nti era Najjanankumbi yalimu.\nNti Poliisi bweyali ewaayo eby’okwerinda ku FDC abamu ku bawagizi bwa FDC abaali baagala okuva ku kitebe nga bakoze oluseregende bazibe oluguudo lw’e Entebe.\nPoliisi yategeezevwa nti Pulezidenti Yoweri Kaguta Museveni yali anatera okuyita ku luguudo luno nga adda Entebe nga tebasobola kukiriza bantu kuggala luguudo.\nAbawagizi ba FDC bajja nga baagala kuyingira ekitebe nebasabibwa balindeko Pulezidenti amale okuyitawo balyoke bayingire kuba tewaliwo akirizibwa kuyingira oba kufuluma wabula nebalemerako ekyawaliriza Poliisi okukozesa amaanyi agasaanidde era omukyala omu naggwa wansi bweyasituka nagezaako okulwanagana n’omusirikale.\nMu Katambi kano omusirikale owa Police eyabye esimu alabibwa nga alonda ekintu ekiddugavu okuva wansi. Poliisi egamba nti kyeyalonda gali mayinja (Police epaulette/flap – rank holder) so ssi ssimu. Poliisi egamba nti gaagwa bweyali agezaako okutereeza embeera.\nWabula Ono owa police eyabye esimu yomukyaala olwamaze okujiba kwekwebuzabuza nasalamu ekubo nga bwayimiriza ezabadde zisala okukakana nga esimu yomukyaala akulise nayo.\nGuno sigwemulundi ogusose nga police erabikira mubumenyi bwamateeka, omwezi oguwedde waliwo owa police eyabye esimu okuva kumuvubuka era nga ono yamutabukira nga ajimusaba.\nVideo Credit: NTV Uganda\nRelated Items:FdC, owa police yabye esimu, Patric onyango\nFDC rules out of Coalition with Bobi Wine National Unity Platform NUP, claims its not legally recognized\n“FDC is more worse than NRM’ angry Stella Nyanzi spills secrets\nConfirmed: The Top 10 Most Valuable Clubs In The World\nBruce Campbell a retired Engineer Did The Unthinkable – He Lives In A Plane


Bukedde Online - Kayihura bamwawudde ku Kitatta ne boofiisa abalala mu kkomera e Makindye\nKayihura bamwawudde ku Kitatta ne boofiisa abalala mu kkomera e Makindye\nKayihura agaanyi okwanukula bye bamubuuza\nEnsonda zaategeezezza nti wadde Kayihura atwalibwa ng’omusibe, kyokka bakyamuyisa nga Genero ow’eggye lya UPDF. Baamuwadde omwaliiro ku kimu ku bizimbe by’ekkomera e Makindye we bamukuumira era baamwawudde ku basibe abalala okuli Abdallah Kitatta (eyali akulira Bodaboda 2010), Nixon Agasirwe ne boofiisa abalala be baggalira mu kkomera ly’amagye e Makindye.\nEnsonda zaategeezezza nti wadde Kayihura atwalibwa ng’omusibe, kyokka bakyamuyisa nga Genero ow’eggye lya UPDF.\nBaamuwadde omwaliiro ku kimu ku bizimbe by’ekkomera e Makindye we bamukuumira era baamwawudde ku basibe abalala okuli Abdallah Kitatta (eyali akulira Bodaboda 2010), Nixon Agasirwe ne boofiisa abalala be baggalira mu kkomera ly’amagye e Makindye.\nKayihura baamusibidde ku ludda lumu, ate Kitatta, Nixon n’abalala bali ku ludda olulala era kino kyakoleddwa okwewala okutaataaganya okubuuliriza kubanga emisango bonna gye babavunaana gikwatagana.\nBaamukkirizza okwogerako ne looya we Caleb Alaka ne mukyala we Angella Kayihura n’abaana era bamukkiriza n’okusoma ku mawulire.\nKu mwaliiro waggulu, abamukunya nabo gye bagenda era waliwo akasenge akalinga eddiiro awali entebe n’emmeeza, kw’atuula ne batandika okumubuuza era oluvannyuma abeera wa ddembe okugenda ne yeebaka mu kasenge akalala omuli akatanda n’omufaliso.\nOmu ku baserikale yategeezezza Bukedde nti wadde Kayihura bamuwa ebyokulya n’ebyokunywa; wabula alyako katono nnyo kyokka ebyokunywa abinywa bulungi naddala amazzi.\nEbiseera ebisinga abeera mu birowoozo era alabika nga mweraliikirivu nnyo, wabula bwe batuuka okumubuuza ebibuuzo alabika nga mumalirivu era baba bamubuuza ng’ali mu kuluma mba!\nEkifo ekyo era w’alina okulabira abagenyi. Baasazeewo n’okumulekera emu ku ssimu, wabula talina kukuba okuggyako okukwata ezo ze baba bamukubidde; naddala ezo ez’abantu ab’enkizo; wabula emirundi egimu essimu Kayihura yennyini atera okugiggyako kubanga alina okutya nti okugimulekera baamuteze katego ka kwongera kukung’aanya bujulizi ku bantu b’ayogera nabo.\nBAZZEEMU OKWAZA AMAKAAGE\nKu Lwokutaano, amagye gazzeemu okwaza amaka ga Kayihura e Muyenga mu Kampala.\nBaamaze essaawa eziwera nga bagaaza era oluvannyuma baavuddewo ne bagenda.\nKigambibwa nti balina empapula ze baabadde beetaaga mu kunoonyereza kwe baliko era baavuddeyo n’empapula ezimu.\nEzimu ku nsonga eziremesa abakazi abafi iriddwa abaami okuddamu okufumbirwa\nEkyabadde e Gulu mu bifaananyi nga Bobi Wine ne banne 11 bayimbulwa\nTujjumbire okwekebeza siriimu\nEmyaka 30 egya siriimu eddagala likyabuze\n'Obwenzi mu bafumbo bwongedde ku kusaasaanya akawuka ka siriimu


Bukedde Online - Carol Nantongo owa Golden Band yeeruse nga mukeeka okutuuka w'ali\nCarol Nantongo owa Golden Band yeeruse nga mukeeka okutuuka w'ali\nAtalina mulimu eby'okukwana byesonyiwe\nNze nakula mmanyi ennaku yange. kitaffe yali alina ssente naye nga tatufaako. Nze, maama ne baganda bange babiri twasulanga wa mukwano gwa maama eyatuuka ekiseera n’atukoowa olwo ne tutandika okusula ewa muganda wa maama omuto.\nomuyimbi omupya Carol Nantongo (20) ayimbira mu Golden Band atandise okujja ku maapu bw’ayimbye ne Hilderman oluyimba lwa Nakusiima n’ontuuka olukutte cabantu omubabiro. Nantongo azaalibwa omwami Mugerwa John n’omukyala Rose Namagembe abatuuze b’e Namugongo-Kyaliwajjala.\nWano ng’ali ne nnyina\nRonald Mugenyi yayogedde naye n’amubuulira gyenvudde we bwati; Eby’okusoma wabikomya wa? Okusoma nakutandikira ku Sunset primary school e Mityana gye nava ne nzira ku Kireka Grammar primary school olwo ne nzira ku Kira SSS okuva ku S1 okutuuka mu S5 fiizi ne zibula.\nWayingira otya okuyimba? Okuva mu buto nga njagala nnyo okuyimba n’okuzina. Nayimbirako ne mu kkwaaya ya Klezia y’e Namugongo wabula namalayo akaseera katono ne ntandika okuyimba ennyimba z’ensi.\nWadde nalina akayimba aka “Mukama nzize”, nali nfunyeewo obusente obutonotono kwe kuddamu ne ntuukirira maama ne musaba anyongereze ku busente buno nsobole okuddayo okusoma kye yakola olwo ne ntandika okusoma ku YMCA nga nsomerera kukola nviiri naye nga mu biseera byange eby’eddembe natuulanga mu kati ne nnyimba.\nWano we nafunira mukwano gwange Annet eyali amanyi Mesach Semakula owa Golden Band bwatyo n’antwala n’anyanjulayo era nabasanga ku Bat Valley. Mesach yansaba okubayimbiramu oluyimba lwonna nange ne mbayimbira akayimba k’eddiini aka “Katonda yeebale yeebale nnyo nja kumwebazanga emirembe gyonna……”.\nBaasiima eddoboozi lyange era ne bansaba okubeegattako. Nayiiya mangu oluyimba ku sipiidi lwa bayita “Nsika” nga luno KT yalugula emitwalo 80 ezanjozaako ennaku okugula ku ngoye n’engatto.\nOlwo ensasula yali etya? Ebya ssente si byenaliko kubanga nali nfa kutumbula kitone kyange eky’okuyimba. Olumu natambuzanga bigere okuva ku Calendar e Makindye okudda ewaffe e Namugongo nga tuva okwegezaamu era nga sibasaba wadde ekikumi naye nga nali musanyufu mu mutima.\nObulamu bwo obw’obuto bwali butya? Nze nakula mmanyi ennaku yange. kitaffe yali alina ssente naye nga tatufaako. Nze, maama ne baganda bange babiri twasulanga wa mukwano gwa maama eyatuuka ekiseera n’atukoowa olwo ne tutandika okusula ewa muganda wa maama omuto.\nWano nnyaffe we yavanga okugenda okwolezanga abantu engoye n’okubalimirako mu mpya okulaba nga tusoma ssaako n’okufuna ekyokulya. Nze naweza emyaka 10 nga sirabanga ku TV ,bwe naweza emyaka 12 ne ntandika okuzirabiranga mu baliraanwa ate ekitabo ekimu twakisalangamu emirundi 2 okusobola okuweza ebitabo.\nOyimiridde otya ku nsonga z’omukwano mpulira olinayo abavubuka Jeff ne Flatiron abaali bakukaayanira? Oyo Flatiron nasoma naye pulayimale ku Sunset era nga mmuwa ne ku lumonde omwokye maama gwe yatusibiriranga naye sibeerangako naye mu nsonga za mukwano ate Jeff naliko naye, naye byaggwa nga kati nnina omuvubuka gwe sijja kwatuukiriza linnya.\nOno muyimbi Munnayuganda naye ng’ali Bungereza. Twefunira ku mukutu gwa Yintaneti mu April wa 2015 ne mmulabako mu December mu biseera bya ssekukkulu. Namusiima era ne mmukkiriza kubanga muntumulamu ate mwesigwa ebyo ebya Flatiron ne Jeff sibimanyi.\nMpulira nti abasajja ba Golden band bakwana nnyo kati ggwe obawona otya? Hooooo, munnange nze nneebaza Katonda kubanga bwe nali nnaakatuuka mu Golden Band maneja Musa Kavuma yabatiisatiisa n’abalabula obutammanyiira nti nze ndi muwala we, okuva olwo ne batandika okuntya.\nMu kuzannya ennyimba zo ku leediyo ne ku ttivvi abaweerezaako tebamala kukusaba mukwano? Ekyo buli muyimbi omuwala akiwaako obujulizi kubanga bazze babikola nnyo naye nze nabasalira amagezi omulundi ogusooka bwe nkulaba ng’otandiikiriza, ntandika okukweyisa taata, kojja oba baaba mu ngeri ekwegobako era nze awo we mponedde.\nMulimu ki omulala gw’okola mw’oggya ssente ezikubeezaawo? Ndi musomesa w’ebyenviiri ku ssomero lya UYDEL e Wandegeya.\nNantongo ku mmotoka ye.\nBuzibu ki bw’osinze okusanga mu kuyimba? Ekisookera ddala be basajja abatulaba ku TV n’abo abaagala okutuyamba mu kutumbula ennyimba zaffe ate ne batukwana. Ekirala okuva lwe natandika okuyimba sikyasobola kugenda mu Owino kwegulira ku kagoye akalungi anti buli akulaba akuyita, abalala batulangira obwavu naye nga naffe tulinga abantu abaabulijjo tetulina ssente.\nMu kuyimba kiki ky’ofunyeemu? Kirabika Mukama atandise okunnazaako ennaku gye nayitamu mu buto. Nsobodde okugulayo akayumba e Namugongo -Kyaliwajjala, akamotoka ssaako n’okufuna emikwano egy’enjawulo mu nsi nga ne maama wange bw’aba ayagala 50,000/- nsobola okugimuweereza.\nBantu ki abakukwatiddeko ennyo mu kuyimba b’otoyinza kwerabira? Njagala okwebaza omukulu KT Promotions Musa Kavuma okunteekamu ssente ng’ono ye yagula n’oluyimba lwange olwa Nsika 800,000/-, ne nzizaako abakulu ba Golden Band ne nsembyayo omuwandiisi w’ennyimba zange Judas Ssenkalu ate era nga ye maneja wange. Nnyimba ki endala z’olina? Zikyali ntono naye z’amaanyi kuliko Nakusiima N’ontuuka lwe nayimbye ne Hilderman.\nGuno musango muloope!.. Kkooti eragidde ssemaka obutalinnya wuwe nga ziweze 12\nBUKEDDE W'OLWOKUKUBIRI ALIMU BINO BY'OTOSAANA KUSUBWA\nAngella Katatumba atutte Omuyindi omulala mu kkooti\n'Musisi tugobere abatembeeyi'\nMuseveni alagidde ku batembeeyi mu Kampala\nAbatembeeyi abaagobwa ku nguudo batudde okutema empenda


ESSANYU! Abayizi bakkiriziddwa okuddamu okusoma mu October, 2020, wakati mu kulwanyisa Covid-19, 'tuwonye awaka' - Galaxy FM 100.2\nESSANYU! Abayizi bakkiriziddwa okuddamu okusoma mu October, 2020, wakati mu kulwanyisa Covid-19, ‘tuwonye awaka’\nAbayizi abasoma obusawo n’ebyobulamu ku ttendekero e Makerere abali mu mwaka gwaabwe ogw’akamalirizo, bakkiriziddwa okuddamu okusoma omwezi ogugya ogwa October, 2020.\nDr. Umar Kakumba avunaanyizibwa ku by’emisomo ku ttendekero lino, abayizi abali eyo mu 500 nga basomera ku college of Health sciences bebagenda okuddamu okusoma oluvanyuma lwa Yunivasite okufuna olukusa okuva mu minisitule ye by’enjigiriza saako n’eyeby’obulamu.\nDr. Kakumba era agamba nti abayizi abasoma obusawo n’ebyobulamu baali babuzaayo sabiti 6 zokka okufundikira emisomo era singa bakomawo, buli muyizi alina okwambala Masiki, okunaaba mu ngalo ate bakoze buli kimu, abaana okwewa amabaanga nga bazzeemu okusoma.\nMungeri y’emu agambye nti Uganda yetaaga abasawo okuyamba eggwanga mu kulwanyisa endwadde ez’enjawulo wakati mu kulwanyisa Covid-19 era y’emu ku nsonga lwaki abaana abasoma obusawo bakkiriziddwa okuddamu okusoma.\nNga bakomyewo, abayizi bonna bagenda kukeberebwa, era singa bazuula omwana yenna alina Covid-19, kukeberebwa obujanjabi mu bwangu.\nPulezidenti Yoweri Kaguta Museveni\nOlunnaku olwaleero ku Ssande nga 20, September, 2020, Omukulembeze w’eggwanga Yoweri Kaguta Museveni agenda kwogerako eri eggwanga okwongera okulambika ku ngeri zonna ez’okulwanyisa Covid-19, ensonga y’okuggula amassomero, amasinzizo, n’ebintu ebirala.\nEBIFAANANYI! DJ Nimrod awawudde waaya okusanyusa kabiite we ku lunnaku lwe, kino kye bayita amaddu ga vuvuzera\nAUDIO ENKAMBWE! Wuuno omusajja akwattiddwa ng’asobya ku mwana myaka 3 mu kabuyonjo, maama azirise\nAMAZIGA! Omukadde myaka 100 akiguddeko, omuvubuka myaka 25 amusobezaako n’awunga, akubye omulanga olw’obusungu bwa waaya\nAMAZIGA! Abasajja 2 abaasangibwa n’emmundu nga bagenze okubba amafuta ga Dr. Besigye e Nsambya basindikiddwa mu kkomera ku misango emikambwe\nOBUNKENKE! Minisita w’ebyobulamu asabye Pulezidenti abantu okudda ku muggalo olwa Covid-19, abaakafa baweze 832\nTUBIKOOYE! Obuganda butabukidde Poliisi olwa ttiyaggaasi, Kattikiro Peter Mayiga alangiridde ekiddako mu bukambwe\nESSANYU! Col. Kaka Bagyenda eyagobeddwa mu ISO agudde mu bintu, Pulezidenti Museveni amuwadde ogufo ogusava okulumya abayaaye\nAUDIO! 2026 njagala bwa Pulezidenti bwa Uganda kuba nze mbusobola, Omubaka Lutamaguzi alangiridde mu lwatu\nANTI 2021! Pulezidenti Museveni atandikidde mu ggiya, akubye Bobi Wine ne banne 6-0 mu nnaku 2\nTUBIKOOYE! Mukomye okumokkola ebigambo mu kusomesa abantu ku nsonga z’amaka, bassenga ne bakojja balabuddwa okweddako\n256 Spin Doctor Dj Shiru drops a tune featuring Triplets Ghetto Kids dubbed “baana baliwo” – Watch here\nUganda can’t be as good as Nigeria because big musicians don’t want to help upcoming ones – Ragga Dee\nRonald Mayinja finally explains why he decided to sell his Makindye house. Silences haters who branded him broke\nHappiness As Pregnant Rema And Kenzo Meet Up For The Very First Time After Break At Kwanjula Ceremony\nBIZUUSE! Yiino vidiyo ng’abakyala 5 basimbye layini ku waaya emu yinki 6 nga vuvuzera zibasiiwa n’okuyomba ku Pate y’akaboozi, Poliisi eyogedde\nKIGGWA LEERO! Abasajja bakedde mu sawuna okuwawula emisuwa gya waaya n’abakyala ogogola obusonda bwa vuvuzera, ku 60,000 ogikuba okutuusa ku makya\n‘Child Of Duck’ Eddy Kenzo Finally Opens Up On Meeting Former Lover Rema Namakula At A Kwanjula Ceremony


Yoswa 18 LCB - Okugabana Ettaka eryali Lisigaddewo - Bible Gateway\n18 (A)Ekibiina kyonna eky’abaana ba Isirayiri ne bakuŋŋaanira mu Siiro[a] ne basimba eyo Eweema ey’Okukuŋŋaanirangamu. Ensi yali mu mikono gyabwe, 2 wabula waali wakyaliwo ebika musanvu ebya Isirayiri ebyali tebinnafuna mugabo gwabyo.\n3 Yoswa n’agamba abaana ba Isirayiri nti, “Mulituusa ddi okulinda nga temunnafuna mugabo Mukama Katonda wa bajjajjammwe gwe yabawa? 4 (B)Mulonde abantu basatu mu buli kika mbatume bayite mu nsi bagyetegereze, ng’emigabo gyabwe bwe giri era bawandiike ng’emigabo gyabwe bwe giri bakomewo bantegeeze. 5 (C)Baligigabanyaamu ebitundu musanvu Yuda esigale mu bitundu byayo mu bukiikaddyo n’ennyumba ya Yusufu mu bitundu byayo mu bukiikakkono. 6 (D)Nga mumaze okugabanya ensi mu bitundu musanvu mundeetere bye muwandiise mbakubire obululu mu maaso ga Mukama Katonda waffe. 7 (E)Abaleevi tebalina mugabo mu mmwe kubanga obwakabona bwa Mukama gwe mugabo gwabwe, ne Gaadi, ne Lewubeeni n’ekitundu eky’ekika kya Manase bo baamala okuweebwa omugabo gwabwe emitala wa Yoludaani ku luuyi olw’ebuvanjuba, Musa omuweereza wa Mukama gwe yabawa.”\n8 (F)Abantu ne bagenda okulaba ensi bw’efaanana, Yoswa n’alagira be baali batumye nti, “Mugende mutambuletambule mu nsi mugyetegereze bw’efaanana, mukomewo mbakubire obululu wano mu maaso ga Mukama e Siiro.” 9 Awo ne bagenda ne bayita mu nsi, ne bawandiika ebitundu musanvu ebifa ku bibuga mu kitabo, ne bakomawo ewa Yoswa mu lusiisira e Siiro. 10 (G)Awo Yoswa n’abakubira obululu mu Siiro mu maaso ga Mukama n’agabanyiza abaana ba Isirayiri ensi ng’ebitundu byabwe bwe byali.\n12 (H)Ku luuyi olw’obukiikakkono ensalo yaabwe ne tandikira ku Yoludaani ne yeeyongera ku njegoyego z’obukiikakkono bwa Yeriko n’eyambuka mu nsi ey’ensozi ebugwanjuba n’ekomekkereza mu ddungu ly’e Besaveni. 13 (I)Ensalo n’esala okuva mu bukiikaddyo n’etuuka e Luzi ye Beseri ne yeeyongera mu bukiikaddyo e Atalosuaddali kumpi n’olusozi oluli wammanga mu bukiikaddyo obwa Besukolooni.\n14 (J)Ensalo ne yeeyongerayo okuva ku lusozi olutunuulidde Besukolooni n’eraga ku bukiikaddyo n’edda ebuvanjuba n’etuuka e Kiriasubaali, ye Kiriyasuyalimu, kye kibuga ky’abaana ba Yuda. Olwo lwe luuyi olw’ebugwanjuba.\n15 (K)Oluuyi olw’obukiikaddyo lwatandikira ku njegoyego za Kiriyasuyalimu gye kikoma n’edda ebuvanjuba, ensalo ne yeeyongerayo ku nsulo ez’amazzi aga Nefutoa. 16 (L)Ate era ensalo n’ekkirira olusozi we lukoma, olutunudde mu kiwonvu kya mutabani wa Kinomu ekiri mu bukiikakkono lw’ekiwonvu kya Lefa, n’ekkirira mu kiwonvu kya Kinomu ekiri mu bukiikaddyo bw’ekibuga Yebusi, n’ekka ku Enerogeri. 17 (M)N’eryoka yeebungulula ng’eva mu bukiikakkono n’etuuka ku Ensomesi ne yeeyongerayo e Gerirosi ekitunuulidde ekkubo eryambuka okugenda Adummiru n’eyita n’etuuka ku jjinja lya Bokani mutabani wa Lewubeeni, 18 (N)ne yeeyongerayo mu bukiikakkono ku luuyi lwa Besi Alaba okutuuka ku Alaba, 19 (O)ne yeeyongerayo mu bukiikakkono obwa Besukogula bw’etyo ensalo n’ekoma ku bukiikakkono bw’Ennyanja ey’Omunnyo mu bukiikaddyo bw’omugga Yoludaani. Eyo y’ensalo ey’oku bukiikaddyo.\n20 (P)Yoludaani ye yali ensalo ku luuyi olw’ebuvanjuba. Guno gwe gwali omugabo gw’ekika kya Benyamini ng’enju bwe zaali, ng’ensalo bwe zaali era ng’enju zaabwe bwe zaali.\nYeriko ne Besukogula ne Emekkezizi, 22 (Q)ne Besualaba ne Zemalayimu ne Beseri, 23 ne Avvimu ne Pala ne Ofula, 24 (R)ne Kefalamoni ne Ofuni ne Geba ebibuga kkumi na bibiri n’ebyalo byabyo.\n25 (S)Gibyoni ne Laama ne Beerosi, 26 (T)ne Mizupe ne Kefira ne Moza, 27 ne Lekemu ne Irupeeri ne Talala, 28 (U)ne Zeera, Erefu n’Omuyebusi, ye Yerusaalemi, ne Gibeasi ne Kiriasi ebibuga kkumi na bina n’ebyalo byabyo.\n18:4 : Mi 2:5\n18:5 : a Yos 15:1 b Yos 16:1-4\n18:6 : Yos 14:2\n18:7 : a Yos 13:33 b Yos 13:8\n18:8 : nny 1\n18:10 : a Kbl 34:13 b nny 1; Yer 7:12 c Kbl 33:54; Yos 19:51\n18:12 : a Yos 16:1 b Yos 7:2\n18:13 : a Lub 28:19 b Bal 1:23 c Yos 16:5\n18:14 : Yos 10:10\n18:15 : Yos 15:9\n18:16 : a Yos 15:8; 2Bk 23:10 b Yos 15:7\n18:17 : Yos 15:6\n18:18 : Yos 15:6\n18:19 : Lub 14:3\n18:20 : Yos 21:4, 17; 1Sa 9:1\n18:22 : Yos 16:1\n18:24 : Is 10:29\n18:26 : Yos 11:3\n18:28 : a 2Sa 21:14 b Yos 15:8 c Yos 10:1 d Yos 15:57


Enkyusabuzuba (Chemicals, Pure susbstances) - Wikipedia\nEnkyusabuzuba (Chemicals, Pure susbstances)\nGakuweebwa CHarles Muwanga !!! Enkyusabuziba (Pure substances, chemical substances)!\nObuzimbe bw’ennnabuzimbe(the structure of matter) buva mu nzimba ennyangu okudda mu nzimba enzibuwavu (Complex) .\nMu nzimba enzibuwavu , obutinniinya obusingayo obutini bwekwasawaza okukola obutoffali obuddako obutono ate obutoffali ne bwekwasawaza(bond chemically) okukola molekyo eziddako mu butono ate molekyo nezekwasawaza okukola ebipooli (compounds).\nOkwekwasawaza(to bond chemically) kitegeeza kwegatta okugenda mu maaso mu buziba bwa atomu ne kiviirako enkyukakyuuka ez’obuziba(Chemical changes) mu nabuzimbe (sabusitansi) ez’enjawulo. Ekigenda mu maaso mu buziba bwa atomu emu n’endala kye njise ekikyusabuziba = ekikolwa ekikyusa obuziba (chemical reaction).\nEkikyusabuziba kigenda mu maaso mu buziba oba mu atomu emu n’endala ne kiviirako endagakintu  ez’enjawulo okuva mu mbeera. “Okuva mu mbeera”, n’olwekyo kikozesebwa mu essomabirowoozo (psychology) okutegeeza “becoming emotional” ne mu essomabuziba okutegeeza “ekikyusabuzibaa” (chemical reaction).\nEnkyukakyuka ez’obuziba ezijjawo wakati w'akaziba akamu n'akalala (atomu emu n'endala) zireetawo endagakintu(element) ezikwatibwako okuva mu mbeera ne kivaamu ekintu kijja. Embeera endagakintu(element) mwe zibadde nga ekikyusabuziba tekinnabawwo eba evuddewo.\nBw’oba okyayagala okwefumiitiriza ku kino kye nkugamba kuba ekifaananyi eky’omulengera (mental picture) ku butiniinya bw'akaziba(atomu). Waliwo obutinniinya bw'akaziba, obusirikitu ennyo Katonda bwe yakozesa okukola ebitundu bya atomu so ng’ate ne atomu(akaziba) eno nako kasirikitu aketaagisa enzimbulukusa okulaba.\nObutiniinya obusatu buno, akakontanyo, nampawengwa, n’akasannyalazo olwo bwonsatule ne busengekebwa okukola atomu ng’ebirimba n’ebirimba bya atomu ey’ekika ekimu bye bikola buli erementi okugyawula ku ndala. Waliwo erementi 118 ezisobola okusangibwa mu molekyo ze tumanyi. Molekyo entiniko ziyinza okukolera awamu ne zitondekawo molekyo ennene (macromolecules). Mu butuufu buli ky’olaba kizimbiddwa okuva mu kitono.\nBwe tutandika n’obutiniinya obutini ddala, tuyinza okukiraga mu mitendera okuva ku gusembayo wansi okweyongerayo waggulu. Gino gye mitendera gy’obuzimbe bwa nabuzimbe(structure of matter). Obutoffaali = obutundutundu obuzimba nabuzimbe(the building blocks of matter). Buno bulimu :\n•\tObutinniinya=Obutoffaali obutini ennyo (elementary particles)\n•\tObutonniinya =Obutoffaali obutono ennyo(subatomic particles)\n•\tMolekyo (Molecule)\n•\tEbirimba bya Molekyo (macromolecules)\n•\tEnsengekera y’obutaffaali (cell organelles)\n•\tObutaffaali (Cells)\n•\tEmiwuula (tissues)\n•\tEbitundu by’omubiri (organs)\n•\tEnsengekera (systems)\n•\tEbiramu (organisms)\n•\tEbibinja by’ebiramu (populations)\n•\tEnsengekera z’embeera z’ebitonde (ecosystems)\n•\tEntababiramu (biomes)\n•\tEnkulungo (enjuba)\n•\tEnsengekera z’enjuba n’enkulungo zazo\n•\tEbisinde (galaxies)\n•\tObwengula (Universe) ……n’okweyongerayo\nSabusitansi (Matiiriyo) yonna ey’ekikemiko eyitibwa sabusitansi etali ya mugattiko (pure substance). Sabusitansi zibaamu endagakintu n’ebipooli (elements and compounds). Kizibu nnyo okwawula mu sabusitansi etali ya mugattiko ebirungo byayo eby’enjawulo awatali kweyambisa “bukodyo bwa kikemiko obuzibuwavu” (complex chemical techniques)\nBino bigyidwa ku "https://lg.wikipedia.org/w/index.php?title=Enkyusabuzuba_(Chemicals,_Pure_susbstances)&oldid=21817"\nLuno olupapula lwasemba okukyusibwamu ku 11:12, 19 Gusooka 2017.


Nubian Li tabangako wafujjo - Fik Fameica - Radio Simba - Ennene\nApril 18, 2021 Mubiru Ali\nNUBIAN LI TABANGAKO WAFFUJJO: https://youtu.be/BY27giT9q_E\nOmuyimbi Walukagga Shafik aka Fik Fameica; “Abakulembeze baffe, tubebaza nnyo olwebyo byemusobodde okukola okulaba nti Yuganda egenda mu maaso n’abantu baayo.\nMukoze ng’ekyokulabirako eri abavubuka bangi okuyimusa amaloboozi gaabwe wamu n’okukolera eggwanga lyabwe akadde konna webafunira omukisa era nsuubira n’abakulembeze baffe batwenyumirizaamu kuba abazzukulu baabwe basobodde okuteeka mu nkola ebiruubirirwa byabwe, bino byonna tubiyigidde ku mmwe.\nKu lwabavubuka banange abatwalibwa okubeera abeffujjo, abakulembeze baffe tubetondedde nnyo, twabalumya naye mujjukire nti bino byonna tubiyigidde ku mmwe okuvaayo okubanja ebyaffe mu mirembe olwensonga eyawamu era nga mwakikola emabegako ffe okusobola okubaawo era naffe abavubuka kyetugezaako okukola mu mirembe wadde temutuganyizza yadde okutandika.\nAbavubuka si baffujjo, wabula bakimanyi nti bingi bisobola okukolebwa singa begattira wamu okusobola okutumbula obulamu bwabonna.\nOkwenyigira mu nkulaakulana y’eggwanga lyange tekitegeeza nti ndi wafujjo, wabula njagala eggwanga lyange likule nga nange nenyigiddemu.\nWaliwo obulimba obutambuzibwa ku bavubuka, ffenna tukimanyi Nubian li muyimbi akuumirwa mu kkomera ng’omuntu ow’effujjo, kino ffenna tukimanyi nti sikituufu. Tukimanyi bulungi nti ono muyimbi, nga kino kitundu ku byenfuna by’eggwanga ekiwa ebitundu 70 ku 100 eby’abavubuka emirimu abataalibadde nakyakukola.\nBannayuganda twogere tuwulirwe.\nPrevious Previous post: FUFA tenagoba ku mutendesi\nNext Next post: Embeera y’omubaka Ssegiriinya eyongedde okutabuka


Bukedde Online - Bamunywesezza ebiragala ne bamusobyako\nBamunywesezza ebiragala ne bamusobyako\nAbantu bakaabye mu gwa Kato Kajubi\nOluvannyuma evvubuka lyazzeemu akategeera ne litegeeza nti omuwala baamunywesezza walagi.\nOmuwala (amannya galekeddwa) abeera mu Kikaaya Zone A e Kanyanya. Omuwala ono abeeraÂ wa mukungu akolera mu palamenti (naye amannya tugalese).\nOmuwala yabadde mu sikaati nzirugavu ne bulawuzi. Y\nOmuwala yabadde mu sikaati nzirugavu ne bulawuzi. Yabadde aggyiddwamu akawale kâ€™omunda nga bamubambye nga yenna asaabaanye enkwaso mu bitundu byâ€™ekyama. Ssapatu ze zaabadde kumpi nâ€™akawale. Yabadde mu kasiko, mu bbanga lya miita nga 30 okuva ku kkubo kyokka nga taliimu wadde akategeera.Â\nAbantu abaabadde bayita mu kkubo ku ssaawa nga 4:30 ezâ€™ekiro baawulidde enswagiro mu nsiko, kwe kutemya ku batuuze ne bafuna ttooci okugenda okulaba ekiguddewo.\nAbavubuka badduse, kyokka omu kubo alabika ebiragala bye baawadde omuwala naye byamutamiizizza nâ€™asigalawo era we baamusanze.\nBaamukubye, ebiragala ne bimuggwaako nâ€™agamba nti omuwala baabadde bamuwadde walagi.\nAbatuuze baagambye nti omuwala yabadde acuuma omwenge nga kirabikaÂ abaamusobezzaako baasoose kunywa naye mwenge. Omuwala yatwaliddwa mu kalwaliro kâ€™omu kitundu nâ€™ajjanjabibwa. Omuvubuka yatwaliddwa avunaanyzibwa ku byokwerinda agambibwa nti yamututte ku poliisi. Kyokka poliisi yâ€™omu kitundu, omusango tegwatuusiddwayo.\nÂ Baagambye nti guno mulundi gwakubiri ngâ€™omuwala ono asobezebwako. Gye buvuddeko yagenda mu kinyumu nâ€™abaako abavubuka abaamugulira omwenge oluvannyuma ne bamusobyako bwe baamukyamya mu nsiko nga bamuwerekera okuddayo eka.\nÂ Atwala poliisi ya Universal evunaanyizibwa ku kifo kino, Grace Mutono, yategeezezza nti omusango guno tebaagututteyo. KyokkaÂ mu kitundu kino mulimu poliisi endala okuli Komamboga ne Kanyanya, kyokka nayo Bukedde yategeezeddwa nti tewali yatutteyo lipoota eyo.\nÂ Mu kitundu kyâ€™ kimu, omuvubuka Frank Bihangana yakwata omusipi gwâ€™emmotoka nâ€™atuga muganziwe Sylvia Komugisha bwe yamuteebereza okwagala omuvubuka omulala.\nKCCA egonze n'ekkiriza abazannyi okuzannya egy'Ebika


Ssabasajja agguddewo ekikopo ky’amasaza 2021, bannantameggwa ba 2020 bameggeddwa. – CBS FM\nSsabasajja agguddewo ekikopo ky’amasaza 2021, bannantameggwa ba 2020 bameggeddwa.\nin Amawulire, blog, BUGANDA, Business, Sports\nSsabasajja Kabaka Ronald Muwenda Mutebi II asiimye naggulawo emipiira gy’amasaza ga Buganda 2021,ku mupiira essaza lya Kyadondo kwerimegedde essaza lya Gomba Goolo 2 ku bwereere.\nOmupiira guyindidde ku kisaawe kya FUFA Njeru Technical centre mu Buikwe Kyaggwe, nga bwegwali omwaka oguwedde, nga nekuluno temukkiriziddwamu bawagizi olw’okwewala okusaasaanya ekirwadde kya covid 19.\nEmbeera ebadde nzibu nnyo mu mupiira ogusoseewo, batabani ba Kitunzi e Gomba Jackson Musisi bwebatunudde ebikalu mu maaso g’Empologoma, nga batabani ba Kaggo Agness Nakibirige Ssempa Bannakyaddondwa babafuntula goolo 2:0.\nGoolo za Kyaddondo ziteebeddwa mu ddakiika taano ezisoose mu kitundu ekisooka,nga ziteebeddwa George Kizza ne Kimera Kenneth.\nGgoolo esooka etebeddwa ng’eddakiika esooka ey’omuzannyo tenawera nnamba, ate ey’okubiri eteebeddwa mu ddakiika ey’okusatu.\nGomba ye nantameggwa w’empaka zino ez’omwaka oguwedde 2020,era nga yesinza ebikopo ebingi biri bitaano, Kyadonndo erina kimu yakifuna mu 2008.\nSsabasajja ku kisaawe kya FUFA Njeru Technical centre atuuse ku ssaawa mwenda n’eddakiika kkumi nga ayaniriziddwa omumyuuka asooka owa Katikkiro wa Buganda Owek Dr Twaha Kawaase , nateeka omukono mu kitabo kyabagenyi olwo ku ssaawa mwenda n’eddakiika abiri mu ssatu nateeka omukono ku mupiira ,akabonero akalaga nti empaka zikkiriziddwa okutandika.\nMinister w’abavubuka ebyemizannyo n’Okweewummuzaamu mu Bwakabaka Owek Henry Ssekabembe Kiberu agambye entandikwa y’empaka zino ebadde nnungi ddala, wadde nga wabaddewo okusoomozebwa kw’enteekateeka zonna okutwalira awamu okwaletebwa ekirwadde kya covid 19.Nagumya abaantu ba Kabaka nti buli kimu kikwatiddwa kannabwala, era emizannyo gyonna gyakuyindira Njeru.\nSsentebe w’Olukiiko oluteesiteesi lw’amasaza Sulaiman Ssejjengo agambye okuva empaka zino lwezitandise okutuuka ku nkomerero, tebagenda kukkiriza busiwuufu bwampisa mu bazannyi.\nOlunaku olw’enkya ku Sunday Buluuli ettunka ne Kabula.


Bukedde Online - Akwatiddwa n'enjaga ku kisaawe e Ntebe\nAba Guoji Group bakoze endagaano y'okuzimba...\nAmyuka omwogezi wa poliisi mu Kampala n’emiriraano, Luke Owoyesigyire yagambye nti Ssemwogerere yagenze ku kisaawe ng’akutte sanduuke ye wabula abaserikale ne bagyekengera ne basalawo bagiteeke mu kyuma ekyekebejja emigugu ne bazuula nga mwabaddemu ebintu ebitategeerekeka.\nOwoyesigyire ng'aliko by'abuuza Ssemwogerere eyakwatiddwa ng'akukusa enjaga ku kisaawe e Ntebe.\nPOLIISI ekutte omusajja abadde agezaako okukukusa enjaga okugiyisa ku kisaawe ky’ennyonyi e Ntebe agitwale mu Buyindi.\nHuzaifa Ssemwogerere 30, ow’e Ggangu ku luguudo lw’e Busaabala ye yakwatiddwa abaserikale ku kisaawe e Ntebe oluvannyuma lw’okuzuula nti yabadde alina ebintu by’akukulidde mu sanduuke omwabadde engoye ng’afuluma eggwanga agende e Buyindi mu kibuga ekikulu New Delhi.\nOwoyesigyire yagambye nti abasirikale baakutte Ssemwogerere ne bamutwala n’essanduuke ye okugyekebejja ne bazuula nga yabadde akweseemu enjaga y’obuwunga ezitowa kkiro ssatu nga yabadde agitadde wansi wa sanduuke n’asibawo ne ggaamu oluvannyuma n’ateekamu engoye.\nYategeezezza nti okuva mu January 2019 okutuusa mu June poliisi esobodde okukwata abantu 9 nga bagezaako okukukusa enjaga era nga balina fayiro 6 poliisi z’emaze okunoonyereza ng’abakwatibwa balinze kwewozaako mu kkooti.\nWabula Ssemwogerere yagambye nti ssanduuke yamuweereddwa omukazi gw’amanyiiko erya Aisha gwe yasisinkana e Dubai bwe yali ku kyeeyo nga yamusabye agimutwalireko nga tamanyi nti yabadde akweseemu enjaga.\nSsemwogerere yagguddwako omusango gw’okukukusa enjaga oguli ku fayiro SD 17/23/06/2019 ng’akuumirwa ku poliisi y’oku kisaawe e Ntebe.\nkisaawe e Ntebe,\nGgangu - Busaabala,\nabaserikale ku kisaawe


NAYE ABAKYALA! Dr. Hamzah alidde waaya, akutte Kenzo ne Rema NAYE ABAKYALA! Dr. Hamzah alidde waaya, akutte Kenzo ne Rema\nNAYE ABAKYALA! Dr. Hamzah alidde waaya, akutte Kenzo ne Rema mu loogi e Kireka nga betwala\nDr. Hamzah alidde waaya, akutte Kenzo ne Rema mu loogi e Kireka mu kaboozi, mu ngeri y’okwejjukanya.\nKatemba abadde ku loogi ya TS mu bitundu bye Kireka, omuyimbi Rema Namakula omusajja bw’amukwattidde mu bwenzi.\nDr. Hamzah Ssebunya akutte Rema ng’ali mu kaboozi Eddy Kenzo era bambi asigadde asobeddwa.\nRema yayanjula Dr. Hamzah mu bazadde mu November wa 2019 e Nabbingo ku lwe Masaka ku mukolo ogwetabwako abakungu ab’enjawulo.\nWabula (Rema ne Hamzah) wadde bali mu ssanyu, amawulire galaga nti abamu ku famire y’omusajja banyivu nga bagamba nti Rema akyagaanye okuzaalira mutabani waabwe omwana.\nMu bufumbo bwa Hamzah, Rema yagenda n’omwana wa Kenzo kyokka aba famire y’omusajja bagamba nti wadde Rema Sereebu, akkirize okuzaalira mutabani waabwe kuba akyali muvubuka muto era asobola bulungi nnyo okulabirira omwana we.\nWabula waliwo ebigambibwa nti Dr. Hamzah ayinza okuba alina obuzibu mu nsonga z’okuzaala era mbu y’emu ku nsonga lwaki akyalemeddwa okuwa Rema olubuto.\nAte waliwo abagamba nti Rema alinze mbaga okuzaalira Dr. Hamzah omwana era mu kiseera kino ali ku nkola za ‘Family Planning’, ezimutangira okufuna olubuto.\nOmu ku mikwano gya Rema ategerekeseeko erya Sarah agamba nti wadde Rema yafuna obutakaanya ne Kenzo, omusajja yali amwagala era yamusigala ku mutima nga y’emu ku nsonga lwaki yatwala omwana we, okulekawo enkolagana.\nSarah agamba nti Rema abadde asisinkana Kenzo mu kyama era baludde nga bali mu laavu mu nkukutu kuba atya bba Dr, Hamzah okukimanya era okumukwatira mu Loogi nga bali mu kaboozi, tayinza ku kyewuunya.\nAgamba nti Rema abadde asindikira Kenzo mesegi za laavu n’okumukubira essimu era Rema alina layini y’essimu ey’ekyama.\nKamya abotodde ekyama.\nKamya nga y’omu ku mikwano gya Kenzo agamba nti okuva 2020, Rema abadde ayogera ne Kenzo ku ssimu ku nsonga ez’enjawulo.\nKamya agamba nti wadde Rema yafuna omusajja omulala naye omutima guli wa Kenzo kuba kirabika musajja ategeera ensonga z’omu kisenge era okubakwata nga bali mu loogi, tayinza kukyewunya.\nNjagala okutegeeza emboozi eno yonna ya bulimba, olunnaku olwaleero 1, April, lunnaku lwa kulimba mu nsi yonna (Fools Day). Kenzo ali ku mirimu gye nga ne Rema ali mu bufumbo bwe, byonna byosomye byabulimba\nOkumanya birala ebifa mu ggwanga.https://www.facebook.com/GalaxyFm1002/videos/562108258030053


obukadde busatu bwebwetaagibwa okukungaanya emikono egiwagira president okulondebwa ababaka bokka – CBS FM\nFelix Adupa (akutte omuzindaalo) ye president w’ekibiina kyabwe kya transformers carders association Uganda, ng’ayogerako eri ab’amawulire\nBannakibiina kya NRM betaaga obuwumbi bwa shilling busatu (shs 3b) okwebuuza ku bannansi, n’okuku𝝶aanya emikono egisemba okutegeka akalulu k’ekikungo okukyusa enkola y’okulonda president wa Uganda n’ennongosereza endala.\nEnteekateeka eno yawomwamu omutwe banna NRM abegattira mukago ogwa Transformers Cadres Association Uganda,nga muno okusinga mwegattiramu bannaNRM abaali besimbawo mu kalulu akaggwa aka 2021 nebagwa.\nAkakiiko k’eby’okulonda kaabawadde olukusa okugenda nga batalaaga ebitundu by’eggwanga byonna, okuku𝝶aanya ebirowoozo n’emikono ejisemba okutegeka akalulu k’ekikungo okusalawo ku ky’okussaawo ennongosereza ezo.\nEbimu ku biteeso ebyetaagisa akalulu ak’ekikungo, kwekuba nti president w’eggwanga alondebwa parliament sso ssi bannauganda bonna, okuzzaawo ebisanja bya president,okuteekawo parliament ey’okubiri emanyiddwa nga Senate, okuteekawo enfuga eya Regional Tier, okukozesa ebyuma bya biometric machines mu kulonda kwonna n’ebirala.\nFelix Adupa Ongwech, akulira bannakibiina kya NRM abagenda okukulemberamu enteekateeka eno, agamba nti bakutandikira mu district eziri mu bendobendo lye Busoga, badde e Bukedi, Elgon, Sebei, Teso, Karamoja, n’ebitundu ebirala nga bakuwunzikira Mubende ne Luweero.\nKemirembe Ronah ayogerera omukago gwa NRM transformer Cadres Association Uganda, agamba nti ssemateeka wa Uganda ennyingo eye 74 akawayiro 3, kabawa ekiseera ekyokukoleramu enteekateeka eno.\nKino kirina okukolebwa mu mwaka ogwokuna ogwekisanja ky’ababaka aba parliament, era nti bakutandika mangu ddala, 2025 egende okutuuka ng’ebyetaagisa byonna biwedde.


Bukedde Online - Ssematimba alemeddeko ku bya kkooti okumuggya mu palamenti: 'Ng'enda kujulira'\nSebaggala alaajanye; Etteeka erisaba obuyigirize...\nAYOGERA Oluzungu olulungi naye ebiwandiiko by’obuyigirize byevedde! Yakulirako CBS oluvannyuma n’atandika Super FM kyokka empapula z’obuyigirize kkooti ezisambazze.\nSsematimba lwe yalayira ku bubaka bwa palamenti.\nWabula Peter Ssematimba tannakkiriza era ategeezezza nti agenda kujulira ng’awakanya eby’okumusingisa omusango gw’obutaba na bisaanyizo bya buyigirize byetaagisa.\nYannyonnyodde nti ku Mmande akeera mu kkooti ejulirwamu, era nga yamaze dda okulagira balooya be okutwalayo okujulira kwe.\nYagasseeko nti balooya be bagenda kuwandiikira Clerk wa palamenti, Jane Kibirige nga bamutegeeza nga bwe yajulidde, asobole obutaggyibwa mu Palamenti mu kiseera kino nga kkooti bwe yabadde eragidde, okutuusa nga kkooti ejulirwamu esazeewo eky’enkomeredde.\nYagambye nti ensobi eyakolebwa akakiiko ak’ebyenjigiriza ebya waggulu (National Council for Higher Education - NCHE) esobola okutereezebwa, era n’agumya abawagizi be nti wakyaliyo essuubi.\nKu mulundi guno, emisango gy’ebyokulonda bwe giva mu kkooti enkulu, omuntu asobola okugyongerayo mu kkooti ejulirwamu wabula awo tegisukkawo.\nENGERI SEMATIMBA GY’AZZE ATOBA N’EBITABO\nSsematimba azze alwana entalo z’ebiwandiiko by’obuyigirize okuviira ddala mu 2010 bwe yali yeesimbyewo ku bwa Loodimeeya ne Erias Lukwago.\nLukwago yali ayagala Ssematimba aleme kuwandiisibwa, wabula ebbaluwa gye yali afunye okuva mu kakiiko ak’ebyenjigiriza ebya waggulu (NCHE) gye yakozesa ku mulundi ogwo era n’awandiisibwa n’avuganya.\nEnkambi ya Lukwago yali erinze awangule emutwale mu kkooti kyokka bwe baamuwangula, ebyo tebaabyongerayo.\nObuyigirize bwa Ssematimba obutankanibwa y’ebbaluwa ya S4 eya East African Certifi cate of Education gye yafunira mu King’s College Budo mu 1978 nga yayitira mu ddaala erisooka.\nMu 1986 Ssematimba yayingira ettendekero mu Amerika erimanyiddwa nga Azusa Pacifi c University ng’asoma essomo eryekuusa ku busawo erya Pre - Medicine.\nSsekigozi ng’asituddwa abawagizi be nga baakava mu kkooti.\nEssomo lyali lya myaka 4 kyokka yasomako emyaka 2 n’avaayo mu 1988 ng’ebisale bimulemye.\nMu Azusa, Sematimba yafunayo bbaluwa ekakasa nti yali asomeddeyoko naye n’atamalaako (transcript) ng’eno agamba nti gye yakozesa okugenda mu ttendekero eddala eriyitibwa Pacifi c Coast Technical Institute n’afuna Diploma mu Electronic and Computer Technology nga September 16, 1988.\nEno y’ebbaluwa eriko enkalu. Sematimba agamba nti ettendekero lino lyaggalwawo mu 1989 nga waakayita emyezi mitono ng’amalirizza okutikkirwa.\nAkakiiko k’ebyenjigiriza ebya waggulu kaakoma ku kuzuula oba ettendekero lyali libaddeyo kyokka tekaazuula oba Sematimba yasomerayo, ebbanga lye yamala ng’asoma n’obuzito bw’ebiwandiiko bye yafuna, ate ng’awo we wali ekinyusi.\nEbiwandiiko ebirala Sematimba bye yagasseeko okuli bye yaggya mu Amerika mu ttendekero eriyitibwa International College of Excellence nabyo biriko akabuuza.\nEbbaluwa gye yaggyayo eraga nti yafuna Degree of advanced Diploma in Theology nga March 1, 2005 kyokka ng’ettendekero eryo terikakasibwanga kakiiko ka byanjigiriza mu Amerika era n’amasomo agasomesebwayo tegatongozebwanga.\nAwo omulamuzi wa kkooti enkulu Lydia Mugambe we yasinzidde okusazaamu Sematimba n’alangirira nti ekifo kya Busiro South kati kikalu kubanga obuyigirize bwa Sematimba tebutuukana na bisaanyizo bya S6 ebyogerwako mu tteeka ku mubaka wa Palamenti.\nYalagidde akakiiko k’ebyenjigiriza ebya waggulu (NCHE) kaliyirire Steven Ssekigozi eyawaaba kubanga kaawubisa akakiiko k’ebyokulonda ne kasunsula Sematimba nga taweza bisaanyizo.\nAbazze bafi irwa ebifo bya Palamenti olw’obuyigirize kuliko Haji Muyanja Mbabaali, Sauda Mugerwa Namaggwa, Iddi Lubyayi Kisiki n’abalala.\nSsematimba ave mangu mu Palamenti ne National Council for Higher education eriyirire Stephen Ssekigozi - Mulamuzi


TUKOOYE! Bamalaaya batabukidde abasirikale okubaliira obwereereTUKOOYE! Bamalaaya batabukidde abasirikale okubaliira obwereere\nAbamu ku bakyala abasamba ogw’ensimbi (Bamalaaya) mu bitundu bye Kansanga, Kabalagala, Ggaba ssaako ne Kibuye mu divizoni y’e Makindye, batabukidde abasirikale ku nsonga z’akaboozi.\nUganda mu kiseera kino erina Kafyu okuva ku ssaawa 9 ez’ekiro okutuusa 5:30 ez’okumakya ng’emu ku ngeri y’okutangira Covid-19 era tewali muntu yenna akkirizibwa kutambula mu kiseera ekyo okuggyako abantu ab’enkizo omuli abasawo, bannamawulire, abasirikale omuli Poliisi n’amaggye.\nMu Kampala, abantu bangi bakwattiddwa olw’okutambula mu ssaawa za Kafyu ssaako n’okusangibwa mu bbaala nga bali mu kunywa era bangi basindikiddwa ku Limanda mu kkomera lye Kigo ne Kitalya.\nWabula Bamalaaya bagamba nti balina okunoonya ssente okwebezaawo kyokka olwa kafyu, abaguzi bakendeera mu bitundu byabwe, ekiwaliriza abasirikale okubatigomya.\nOmu ku Malaaya agamba nti ye Stella ng’asangiddwa Kansanga agamba nti buli kiro, balina ebifo byabwe gye balindira bakasitoma mu biseera bya kafyu kyokka abasirikale baagala bya bwereere nga singa bagaana okubawaako, babatiisatiisa okubatwala ku Poliisi ku misango gy’okugyemera ebiragiro bya Covid-19 ne batambula mu ssaawa za kafyu.\nMu bitundu bye Kansanga, Bamalaaya beyongedde obungi mu bitundu omuli Kibaati, Kansanga katale, okumpi ne Yunivasite ya Kampala International University (KIU) wakati w’emyaka 19-30 era olw’embeera eri mu ggwanga eya Covid-19, beyongedde obungi.\nAte mu bitundu bye Kabalagala ku luguudo oludda e Muyenga, Bamalaaya bangi mu kitundu ekyo era omu ku Malaaya eyeeyise Namazzi, agamba nti bangi ku bakasitoma baabwe basajja bafumbo kyokka olwa kafyu, balina okudda mangu awaka.\nNamazzi agamba nti, “kituufu tulina bakasitoma nga basirikale kyokka wadde banyumirwa okutulya, tebasasula. Kale abamu bayinza okuwaayo 2,000 oba 5,000 kyokka singa akuwaayo akasente, bw’akomawo omulundi omulala, aba ayagala bya bwereere. Ffe twakimanyiira kuba singa ogaana okumuwa, ayinza okutwala ku Poliisi ku bya Covid-19. Ekirungi wakati w’eddakiika 3 ku 5 aba amaze wabula ekibi, ennaku ezimu abasirikale batambula bangi ate nga bonna baagala”.\nMu bitundu bye Ggaba ne Kibuye, embeera y’emu abasirikale okwagala akaboozi nga tebalina wadde 100.\nWabula Bamalaaya bagamba nti bangi ku basirikale batambula nga tebalina kondomu era bangi bakuba emitwe, ekintu ekibalwaza endwadde.\nKu nsonga eyo, omusasi waffe atandiise okunoonya omwogezi wa Poliisi mu Kampala n’emirirwano Luke Owoyesigyire okumwebuzaako.\nEbirala ebifa mu ggwanga – https://www.facebook.com/GalaxyFm1002/videos/236301207889710


Bukedde Online - Abasuubuzi b'e Kaleerwe balwanye ne poliisi\nNze Zari nkyali mbooko era nkyalimu enzaalo 5\nAbafamire bataano babawadde obutwa ne bafa\nAba KCCA baasoose kuyoola mmaali yaabwe, ne babakanyugira amayinja, ekyawalirizza poliisi okukubamu ttiya gaasi n'amasasi mu bbanga n'ekwatako abamu ku bo.\nAba KCCA bwe baagenze, abasuubuzi bano baatandise okuziba enguudo ne baziteekamu emisanvu ekyaviiriddeko akalippagano k'ebidduka. Poliisi yayitiddwa wabula abaserikale babiri bokka be baasobodde okutuuka.\nAbasuubuzi baalabise nga baabasinzizza amaanyi era omu ku bano yakutte omumyuka wa Oc w'oku Kaleerwe, Twahir Kasembeza amataayi n'amugalulira ekiso okumutema.\nWano abamu ku basuubuzi baalabye munnaabwe ky'akola kikyamu ne bamukwata ne bamuggyawo oluvannyuma abaAbasuubuzi serikale abalala okuva e Wandegeya bazze ne bakuba amasasi mu bbanga n'omukka ogubalagala okubagumbulula kuba baabadde tebasalikako musale.\nAbaserikale baggyeewo emisanvu mu nguudo era mmotoka ne ziddamu okutambula embeera n'edda mu nteeko.\nAbavubuka obwedda bagufudde mugano okunyakula obusawo ku bakazi n'amasimu nga waliwo n'emmotoka ezaayasiddwa endabirwamu .\nKu Lwokusatu lwa wiiki eno, abaserikale ba KCCA baakutte abamu ku basuubuzi ng'ekisinga okwewuunyisa bonna baayimbuddwa kyokka emmaali yaabwe poliisi n'egisigaza.\nAbasi Kimbugwe, omu ku basuubuzi b'amatooke, yategeezezza nti akolera munda wabula kw'olwo yabadde agenze kunona mwana ku ssomero aba KCCA ne bamukwata.\nAgamba nti baamututte n'abakwate abalala era bwe baatuuse e Nakawa ne bamusaba ssente emitwalo 20 nga zino mukyala we ye yazisasudde. Abasuubuzi baafiiriddwa ebimeeza kwe bakolera , ebyamaguzi n'ebirala.\nWabula, abamu ku bakulembeze abatwala obutale bw'oku Kaleerwe n'aba-suubuzi abakolera munda ku midaala baagambye nti bazze balaga obutalibumativu bwabwe ku bakolera ku nguudo kuba bo basasula omusolo mu KCCA n'abasuubuzi ne basasula empooza ekitali ku bakolera ku nguudo.\nAbalala balumiriza bannannyini butale okuba n'omukono mu kusolooza ssente ku bakolera ku nguudo kye bagamba nti nakyo kibasibyeko abantu bano.\nOmubaka wa Paapa ayingidde mu ofiisi


Bukedde Online - Abatuuze batabukidde ssentebe waabwelwakukolagana na bayaaye\nAbatuuze batabukidde ssentebe waabwelwakukolagana na bayaaye\nKkooti eteereddewo Lwakataka obukwakkulizo...\nKikomeko omuwandiisi w'ekyalo mu lukiiko.\nABATUUZE balumirizza ssentebe waabwe James Musoke okweyisa mu ngeri etesaana okuli okuteeberezebwa okukolagana n'abayaga n'okweddiza obuyinza bwonna obw'akakiiko k'ekyalo.\nBino biri ku kyalo Gongobe mu disitulikiti y'e Mukono. Baasinzidde mu lukiiko lw'ekyalo ku Ssande era omuwandiisi ku lukiiko lw'ekyalo Kikomeko Bukanja n'ategeeza olukiiko olwabaddemu abakulembeze b'eggombolola y'e Goma ne bakansala nti, ssentebe awandiikira abantu ebbaluwa eziraga nti, be bannannyini bibanja mu linnya ly'omugenzi Bukanja eyaguza abantu abasinga ettaka ku kyalo kino.\nYagambye nti beeyambisa omukisa ogwo okwewola ensimbi mu bbanka kyokka oluvannyuma ne badduka. Yabadde akyayogera akabinja k'abavubuka ne kajja okutandika olutalo ku baabadde mu lukiiko nga basumulula emizindaalo okukubagana n'okwerangira ebisongovu.\nAbatuuze bateebereza nti, bano be bamu kw'abo abatigomya abantu ekiro kyokka nga tewali abakuba ku mukono, wabula oluvannyuma embeera yazze mu nteeko olukiiko ne lugenda mu maaso.\nYayongeddeko nti waliwo maneja omu okuva mu bbanka ya Equity bwe yabalumba okubabuuza ku mutuuze omu gwe baateerako emikono okwali ogugwe ye ng'omuwandiisi w'ekyalo kyokka nga yali tabimanyiiko. "Ssentebe waffe muntu mukumpanya, yatuuka ne ku ssa erijingirira emikono gyaffe n'agiteeka ku ndagaano ez'obufere.\nBwe namubuuza ekyali kimukozesezza kino yantegeeza nti, agenda okufuba okulaba ng' ayamba abantu okugaggawala n'okuba obulungi:, Kikomeko bwe yagambye. Nsubuga Charles omumyuka wa ssentebe yategeezezza nga Musoke bwe yeddiza obuyinza bwabwe bwonna era baawulidde nti, ateekateeka kubagoba alonde abalala.\n"Mmaze ebbanga nga mmwegayirira tutuuze enkiiko z'ekyalo naye ng'abeera n'ebyokwekwasa buli kiseera. Atambula ne sitampu buli w'alaga era bwe wabeerawo ebintu ebyenkulaakulana ebijja mu kitundu ne wabaawo ebbaluwa ezimuweebwa zikoma mu ofiisi ye.\nTubimanya luvannyuma nga n'omukissa gwaggwaawo. Twamwegayirira okufuna ofiisi ey'awamu n'atutegeeza nti, oba twagala tukole eyaffe. Embeera eno tugikooye twetaaga okugisalira amagezi", Nsubuga bwe yannyonnyodde. Abamu ku batuuze ab'enjawulo beemulugunyizza olw'obumenyi bw'amateeka obusukkiridde ku kyalo naddala obubbi nga mu kiseera kino tebakyalina buddukiro.\nYe ssentebe w'eggombolola e Goma, Lukeman Ssegayi yagumizza abatuuze nti, ye n'abakulembeze abalala bagenda kugoberera ensonga eno mu mitendera emituufu okumuggya mu buyinza wabula ssi nga bbo bwe baabadde basuubira era naye alina okuweebwa omukisa okuwa oludda lwe.\nSsentebe w'ekyalo James Musoke ataalabiseeko ng'asinziira ku ssimu yategeezezza nti, ensonga ezimuvunaanibwa tazimanyi naye yasuubizza okutuuza olukiiko lw'ekyalo bazoogereko.\nPoliisi ekutte abazigu 6, emmundu 5 n'amasasi 30\nPoliisi ekutte 11 abatemula abasuubuzi\nPoliisi ekutte abantu 97 nâ€™emmundu 45


Bukedde Online - Misagga by'akola bitwala Villa mu kkubo lya Express\nCORONAVIRUS: Ekitebe kya America kiwadde Uganda ebikozesebwa...\nTekinologiya ku bisaawe aggye puleesa ku...\nPULEZIDENTI wa SC Villa, Ben Misagga asaanye aleme kukola bintu ebyaleetera Express FC ‘okukonziba’ n'etuuka ‘okusimbayo ekitooke’ mu liigi eyaakaggwa sso nga yasuzanga abawagizi nga bakukunadde!\nPulezidenti wa SC Villa, Ying Ben Misagga\nMisagga okuvaayo n’agamba nti SC Villa yiye era agirinamu emigabo 100 ku 100 eba nsobi nnene kuba ekisooka, si ye yagitandikawo ku nsimbi ze, langi z'akozesa nnannyini kugitandika Chief Patrick Kawooya n’eyamusikira Franco Mugabe be baazironda, ekitegeeza, kiraabu ya bawagizi.\nNg’oggyeeko ebyo, Villa gy’agamba nti yiye, mu 2005 lwaki baamulemesa okufuuka pulezidenti waayo oluvannyuma lw’abakungu baayo ab'oku ntikko okumusimbira ekkuuli nti yali akyabulamu kuba abawagizi baali baakamulonda okukulira abawagizi?\nBw’aba nga ddala Misagga ayagala kiraabu eyiye ku bubwe, yandikoze nga Lawrence Mulindwa bwe yakola bwe yakyusa Bunnamwaya n'agifuula Vipers.\nMu kino, Mulindwa yayagala okwezza kiraabu eyali ey’abangi efuuke yiye era talondebwa nga bwe gwalinga mu Bunnamwaya.\nMu 2014, Misagga yakyusa SC Villa Limited, eyali ekulemberwa Fred Muwema n'agifuula Villa Jogoo Uganda ekintu ekiraga obulyake kuba ne Muwema okugifuula Limited ky'ava mu FUFA ng’eyagala kiraabu zifuuke kkampuni era ne Express nayo n'efuuka kkampuni.\nBw’aba Misagga akoppa Mulindwa, eyo nsobi kuba Vipers si ya bawagizi, tebagirondera bakulembeze wabula Mulindwa y’alonda abakungu baayo n’abakozi naye mu Villa si bwe kiri, Misagga, abawagizi abatalina migabo ate be yasaba akalulu era ne bamulonda.\nOba nga Misagga owa 2005 agamba alina emigabo 100 mu kiraabu ate olwo abaagituusa okuwangula ebikopo 16 ebya liigi, abaasenda ekisaawe kya Villa Park mu gy'e 70 w'etendekerwa, abawagizi abazze bagiwagira mu bubi ne mu bulungi bo balina emeka?\nMisagga njagala okumuwa ekyokulabirako ekya New Vision eyatandikibwawo mu 1986 nti ezze ekyusa abakulembeze n’okutondawo ebitongole eby'enjawulo omuli ne Bukedde olupapula olwatandikibwawo mu 1994 naye tewali yali avuddeyo kugamba nti alina emigabo 100 wadde ne Gavumenti.\nMisagga asaanye akimanye nti omuntu okukyusa erinnya tekikyusa bintu bimuli mu mutwe, abaana basigala nga babe n’ebirala, noolwekyo, okukyusa SC Villa Limited n’ogifuula Villa Jogoo Uganda, tekigifuula yiye era bw'alifa mutabani we y'aligitwala.\nBino byonna okuvaayo kivudde ku looya Edgar Agaba okuvaayo n’agamba nti agenda kuvuganya Misagga mu kulonda okubindabinda kuba alaba kiraabu evunze.\nWadde Misagga alemeddwa ebikopo bya liigi n’okweronderanga abakulira abawagizi, kiraabu tennavunda nga Agaba bw’agamba kuba singa evunze kiki ekyandimuwalirizza okujja okuvuganya?\nNzikaanya ne Agaba ku nsobi za Misagga omuli n’obutategeka ttabamiruka, okulemesa abawagizi okwerondera abakulembeze baabwe n'ebirala naye asaanye amwebazeemu ak'ensusso.\nEbizibu ebiri mu Villa mu kiseera kino bye bituusizza Express okufuuka ekisekererwa era ng’ayagaliza kiraabu z’abawagizi okuwangaala sigenda kuwagira kandideeti yenna mu Villa alowooza nti kiraabu yiye ng’omuntu, atakkirizza bawagizi okwerondera n’okusenza banne ng’oluti.\nMisagga asaanye akkirize nti kiraabu emuzitooweredde kuba agiriko bwannamunnigina mpozzi n’abawagizi ababadde bayingira ebisaawe era obunafu bwa Misagga bwe bugenda okufuula Vipers ‘Ssaalongo’.\nAbawagizi ba Villa bwe baba baagala kiraabu yaabwe edde ku mutindo basaanye bakkirizise Misagga ayite Fred Muwema, Agaba, Mohammad Bazirengedde, Rogers Byamukama ne Mbidde bakkaanye ku bifo, bonna bakolere wamu kuba kiraabu yaabwe bonna.\nYing. ben Misagga,\nSC Villa Joogo\nMisagga olumaze okugoba Ibrahim Kirya n'alangirira ekiddako\nOmuzungu eyatendekako SC Villa akomyewo n’asaba Misagga omulimu\nGavumenti etandika Lwamukaaga okugaba...\nGAVUMENTI efulumizza pulaani y’okugabira abanaku emmere Pulezidenti Musevi gye yasuubizza oluvannyuma lw’okuyisa...


Bukedde Online - Eby'okukwata owa Middle East ku by'okufera abantu biranze\nOKUNOONYEREZA ku ba kkampuni ya Middle East Consultant, ku bigambibwa nti babadde babba ssente ku bantu nga babasuubiza okubafunira emirimu wabweru w’eggwanga n’emala n’etabatwala byongedde okulanda.\nKino kiddiridde abantu abawera 27, okwemulugunya eri akulira ekitongole ky’amaka g’Obwa Pulezidenti ekirwanyisa obulyake, ekya 'State House Anti-Corruption Unit', Lt. Col. Judith Nakalema, nti baawaayo ssente zaabwe kyokka balinze emyezi egisoba mu esatu, tebabatwalanga ne ssente tebakkiriza kuzibaddiza.\nNakalema, ku Mmande yalagidde bambega ba poliisi ne bakwata abamu ku bakulira kkampuni eno okwabadde Benon Kunywana ne Owen Ayamba.\nMu kiwandiiko ekyafulumiziddwab Nakalema, yategeezezza nti baafunye okwemulugunya okuva eri abavubuka 27, nga bagamba nti mu kiseera kino kkampuni ezitwala abantu wabweru ziwera 30, nga ne Middle East, y’emu ku zo. Ayongerako nti poliisi yamaze dda okuggulawo emisango ku kkampuni nnya kw'ezo omusanvu ezinoonyerezebwaako mu kiseera kino.\nEmisango egibavunaanibwa kuliko; egy’okufuna ssente mu ngeri y’olukujjukujju n’egy'okutulugunya abantu be baggyako ssente naddala bwe bagezaako okuzibabanja. Omwogezi wa poliisi mu Kampala n’emiriraano Luke Owoyesigyire, yategeezezza nti abaakwatiddwa bagenda kubatwala mu kkooti amangu ddala nga fayiro zaabwe ziwedde bavunaanibwe emisango gy’okuggya ssente ku bantu nga babasuubizza emirimu ate ne batagibawa. “Tuzze tufuna okwemulugunya okuva mu bantu ab’enjawulo be bazze baggyako ssente kyokka ne batabatwala kubafunira mirimu,” Owoyesigyire, bwe yategeezezza.\nOmu ku baakwatiddwa ayitibwa Owen Ayamab, yasangiddwa n’ebiwandiiko ebijingirire, ng’ateekateeka okukukusa abawala 27, okubatwala mu nsi z’Abawalabu. Poliisi egamba nti okunoonyereza kuno bakugaziyizza nga kati bagenda amaanyi kugassa ku kkampuni musanvu abangi ze basinze okusongamu olunwe.\nABEEMULUGUNYA Lawrence Kibira ne Lillian Nambooze bagamba nti, baabaggyako buli omu ssente 4,070,000/- nga babasuubizza okubatwala okubafunira emirimu kyokka kati buli lwe bagendayo bababoggorera nga kwe batadde okubakuba.\nAte Adolf Kyaligonza, agamba nti y’omu ku balabidde ennaku mu kkampuni ya Middle East, nti kuba ennaku z’omwezi nga January 27, 2018, yali omu ku bantu 100 abaakola yintaaviyu okutwalibwa mu Abu Dhabi, era ne bamugamba okusasula ssente 5,500,000/- mu bbanka ya Equity, akawunti nnamba 1002200695532.\n“Bwe nnamala okusasula bahhamba nti, nninde kimu kulinnya nnyonyi kyokka ate oluvannyuma ne bahhamba nti, nnyongereyo ssente 500,000/- banfunire viza,” Kyaligonza bw’agamba.\nAyongerako nti ne bwe yalinga amaze okuwaayo ssente endala, baagaana okumutwala okutuusa lwe yasalawo ne banne abalala abaali babanja okwekalakaasiza ku ofiisi za kkampuni olwo abagikulira kwe kubakwatirwa ekisa ne babawaayo buli omu 4,400,000/- kw’ezo obukadde omukaaga, bwe baali babanja.\nOkunoonyereza era kulaga nti kkampuni eno ebadde ekozesa ezimu ku ssente ze baba basoloozezza ku bantu ne basasula abo ababeera babatadde ku nninga okubaddiza ssente zaabwe ze baba baabaggyako ate ne batabafunira mirimu.\nNakalema, agamba nti yatandikidde ku ba Middle East, kubanga be basinga okwemulugunyizibwako nti naye waliyo kkampuni endala ze banoonyerezaako era bwe banaaba bamalirizza okunoonyereza kwabwe, bajja kulaga ekiddako.\nABAKOZI ABAFIIRA KU KYEYO Kigambibwa nti nga bwe kiri ku zimu ku kkampuni endala, aba MECL, babadde batwala abakozi abamu ne bafiirayo kyokka ne baleka famire z’abantu abo okubonaabona n’okuzza omulambo so nga bwandibadde buvunaanyizibwa bwa kkampuni ebeera yamutwala. Albert Mwesigye, eyafiira mu Abu Dhabi, y’omu ku baali baatwalibwa aba MECL


Poliisi etandise okukwata abasolooza ssent...\nABATEGESI b'ebivvulu bya Bobi Wine ebya Kyalenga Extra baagala kkooti eggyewo envumbo poliisi gye yateeka ku bivvulu byabwe obutategekebwa.\nMu mpaaba yaabwe bawakanya ekya poliisi okusazaamu ebivvulu bye baali bategese n'okugaana Bobi Wine okuyimba nga bagamba byakolebwa mu bukyamu.\n230,000,000/- okutegeka ebivvulu bya ‘Kyalenga Extra Concert' nga April 4, 2019 e Busaabala ku One Love Beach, May 3, 2019 e Lira, May 4, 2019 e Gulu ne May 5, 2019 mu Arua.\nKu ssente zino baamuwaako ekitundu nakkiriza okuyimba n'okuleete abayimbi be abalala wabula baafiirizibwa olwa poliisi okubagaana.\nBano kati baagala kkooti eggyewo envumbo poliisi gye yateeka ku bivvulu bya Bobi Wine basobole okukola era okusinziira ku Lukwago agamba etteeka erirung'amya enkungaana z'ebyobufuzi, poliisi mwe yayita okugaana ebivvulu bino terikola ku bivvulu by'abayimbi.\n"Olw'okuba abantu bange bagoberezi b'amateeka, poliisi ne bwe yayita mu tteeka erirungamya enkungaana z'ebyobufuzi eritakola ku bivvulu, obukwakulizo bwonna obwabasibwako baabutuukiriza omuli: okuwandiikira poliisi, okulaga olukalala lw'abayimbi abagenda okuyimba, ebyokwerinda, ekifo we bagenda okukola n'ebirala.\nYagambye nti kyewuunyisa nti poliisi yagenda mu maaso n'okugaana ebivvulu nga kati baagala kkooti ebayambe." Lukwago bwe yagambye.\nAbtex ne Bajjo era bawakanya ekya poliisi okubakwata bwe baali bagenze e Busaabala nga baagala kkooti eragire baliyirirwe olw'okufiirizibwa.\nOmuwandiisi wa kkooti enkulu, Sarah Langa fayiro y'omusango guno yagisindise wa mulamuzi, Lydia Mugambe agenda okugukolako nga balindiridde lunaku.\nBano baagala gavumenti eyise ekiwandiiko bw'eba teyagala Bobi Wine addemu kuyimba.


POLIISI ekutte bba w'omukazi eyabuzibwawo abantu abatannamanyika nga kati awezezza wiiki bbiri nga tamanyiddwaako mayitire.\nDeus Kabanda, nga makanika mu Ndeeba era nga mutuuze w' e Buddo Naggalabi yakwatiddwa abaserikale ba Poliisi ab'ekibnja kya Flying Squad oluvannyuma lw'okumuteebereza okubaako ky'amanyi ku mayitire ga mukyala we, Jackline Nankya 22.\nAb'ebyokwewrinda abali ku musango gwa Nakya babbidde ku Bukedde nti Kabanda amannyiddwa ennyo mu Ndeeba olw'obukugu bw'alina mu kukanika mmotoka ez'ekika kya ‘ Golf', yasooka kufuna butakkaanya ne Nankya nga tanabuzibwawo.\nNankya bwe yabula Kabanda n'adduka awaka ne yeekukuma era aba Flying Squad baamukutte ku Lwokutaano oluwedde.\nAba Flying Squad baamukunudde mu bitundu by'e Nansana oluvannyuma lw'okumala wiiki bbiri nga bamuyigga. Baamutuusirizza ku Poliisi e Katwe gy'akuumirwa ng'okunoonyereza bwe kugenda mu maaso.\nEnsonda mu ba Poliisi e Katwe zaategeezezza nti Kabanda mu kumukunya yategeezezza nti, yafuna obutakkaanya ne mukazi we era ne balwanamu, nti kyokka baamala ne bakkaanya era enkeera yaasalawo aleke ng'amusibidde mu nnyumba naye ng'amulekedemu eby'okulya n'okunywa n'agenda mu kyalo ewaabwe (ewa kabanda) e Masaka. Yaayongeddeko nti, oluvannyuma yakitegeerako nti maama wa mukyalawe yajja n'aggyamu muwalaawe mu nnyumba n'amutwala nti era kirabika y'amulina.\nMuwala wange abadde mu bufumbo ewa Kabanda era Kabandatumumanyi kuba yakyaala ewa ssenga w'omuwala. Yagambye nti Nankya abadde alina edduuka eritunda obuviiri bw'abakyala ne saluuni mu kabuga k'e Wobulenzi, nga baateesa ne bba awaka akomawo nnaku zimu nazimu, endala asulayo ku mulimu e Wobulenzi.\n" Ssaasooka kumanya nti omwana wange abuziddwaawo, naye bamaze akaseera nga balinamu obutakkaanya olwa Kabanda okumukubanga ne mu busonga obutono" Nabbosa bwe yagambye.\nYagasseeko nti, "Nga September 11, 2019, waaliwo ba kasitooma bange abaalina okunsasula ssente 2,500,000/- naye nga nateekayo Nankya, nga ye yekka alina okuggyangayo ssente ezo. Kasitooma ono yankubira essimu nang'amba nti Nankya agende anone ssente zange" bwe yagambye.\nNakubira mutabani (Kabanda) essimu ng'amusaba Nankya agende anone ssente zino.\n"Bwe twali twogera ku ssimu nga musabye ampe Nankya anonere ku ssente zange, yantegeeza nti tebaliiwo baagenzeeko Masaka nti, bajja kukomawo enkeera, olw'okuba ssente nnali nzeetaaga mangu, n'addamu okukubira mutabani nga njagala mugambe agambe Nankya ategeeze kasitooma nti agenda kumusindikira omuntu omulala anone ssente ezo, nga takwata ssimu.\nNakuba ne ku ssimu za Nankya naye nga tazikwata. Baze Bruno Kabiswa bwe yakubira Nankya Kabanda ye yagikwata n'amumpa nenjogera naye", bwe yagambye.\n"N'addamu okumusaba ampe ku Nankya, yang'amba mbu balina gye bagenze ne maamawe (n'azaala wa Nankya) olwo zaali ziri mu ssaawa mukaaga ez'emisana.\nNaddamu okukuba essimu ku ssaawa 9:00 nga zonna tebazikwata. Nalaba obudde buziba ne nsaba ku muliranwa wange essimu ne ngikubisa naakwata, Yaddamu n'antegeeza mbu Nankya ne nnyina baali tebanadda mbeere mugumiikiriza". Nabbosa bwe yagambye\n"Enkeera twasalawo tugende e Budo tulabe embeera eriyo, twasanga waggale ne tukonkona nga tewali aggulawo,twagenda ku poliisi e Katwe okuggulawo omusango ne batunsindika ku e Nsangi gye naaggulawo omusango gw'okubula kwa Nankya ku fayiro SD:28/12/09/2019.\nTwagenda n'abaserikale ba poliisi y'e Nsanji awakaawe babuulirize, era twasanga wasibe. nga abaserikale baali baagala okumenya kkufulu newabaawo omukazi naatugamba nti temumenya , Deus alabika y'ali nemukazi we netuvaayo".\nOw'amawulire mu zooni ya Budo Naggalabi, Joseph Lugayaavu agamba; Kabanda mbadde mumanyi naye nga musajja mukozi tasiiba waka, nga kizibu okumuggya omuze gwonna.\nMuliranwa wa Kabanda omu ataayagadde kumwatuukiriza mannya yagambye nti, Kabanda musajja mulwanyi , akuba nnyo abakyala, nga waliyo n'eyanobanga yagenda lwa miggo.


Bukedde Online - Kayihura yeezoobye n'abagagga ku bya Kasiwukira\nKayihura yeezoobye n'abagagga ku bya Kasiwukira\nOmukazi agulidde Big Eye Hummer\nKatikkiro akungaanya ttoffaali e Buvuma\nAdded 23rd October 2014\nGodfrey Kirumira ye yasoose mu ddiiro n’agamba Kayihura: poliisi ekoze bulungi okukwata abanywi b’omwenge ng’ekozesa “kawunyemu.”\nKyokka Ebyokwerinda bibalemye. Abantu battibwa tewali kikolebwa. Mubuuliriza, mulikomya ddi okubuuliriza? Ffe twagala kumanya nfa ya Kasiwukira.\nN’agattako: Leero basse Kasiwukira, enkya ayinza okuba nze oba omu ku bannaffe. Otusalidde magezi ki? Olaba Kasiwukira bamuttira e Muyenga olwo abasula ebbali eyo?\nKayihura n’ayanukula: Muleme kulowooza ku batemu bokka. N’aba Al Shabaab babatunuulidde. Ggwe Kirumira oba BMK nga aakuwambye tebalumya eggwanga lyonna?\nN’ayongerako: Mulina ssente naye kiki ekibatwala okudduka mu nguudo nga temulina bukuumi? Lwaki emmotoka zammwe tezibawerekerako?\nNange nnali nziruka okwetoloola Muyenga kyokka aba bodaboda baali baagala kunzite enfunda bbiri mu biseera bya “walk to work”, ebyo ne mbivaako.\nKati ng’enda mu jjiimu oba bwe nziruka mperekerwako emmotoka bbiri.\nAte Kirumira kwe kwanukula: Ssebo ffe tetulinga ggwe alina emmotoka za poliisi n’obukuumi. Ky’ogamba tulekere awo okudduka mu nguudo kubanga mu Uganda temukyali bukuumi. Ebintu\nKo Kayihura: Ekyo si kye ntegeeza. Wadde obukuumi weebuli naye nammwe mulina okwekuuma n’okulongoosa enkolagana yammwe ne baliraanwa. Muva mu bikomera ne mugenda e Kampala\nnga temukolagana na baliraanwa.\nEbikomera tebibagasa kubanga ne bwe kiba kiwanvu kitya olina okuvaamu n’ofuluma. Baliraanwa be bayinza okukubuulira ebiri ebweru w’ekikomera.\nBino byabadde mu lukiiko olw’ebbugumu e Kansanga eggulo, Kayihura mwe yasisinkanidde aba Kwagalana okwogera ku bya Kasiwukira eyatomeddwa emmotoka ku Lwokutaano ku maliiri e Muyenga.\nEbifaananyi by'akanyolagano kano\nKayihura yasoose kwetonda olw’engeri omulambo gwa Kasiwukira gye gwatwalibwa mu ggwanika e Mulago ku kabangali ya poliisi ng’alinga omubbi attiddwa ku kkubo n’agamba “nnalagira akulira poliisi y’e Muyenga aleete ambyulensi okuva ku ddwaaliro lya IHK e Muyenga.\nNange nnewuunya okulaba ng’omulambo gutwaliddwa ku kabangali.” Kwe kulagira akulira poliisi y’e Muyenga, Arnold Arinaitwe annyonnyole.\nNtakke (ku kkono), Youma, Francis Kakumba, Dick Kizito, Kirumura ne Haji Nseera (ku ddyo).\nArinaitwe n’agamba: mukama wange nnaleeta ambyulensi kyokka yagenda okutuuka ng’omulambo gutwaliddwa.\nAbalala abaayogedde kuliko Sarah Nkonge eyagambye: Nze ndowooza nti Kasiwukira yali akyali mulamu poliisi we yajjira. Naye tewaaliwo musawo kusooka kukakasa nti yali afudde. Kiyinzika okuba nga bwe baamukasuka ku kabangali ng’amabidde kye kyavaako okufiira mu kkubo nga bamutwala e Mulago.\nN’agamba: Ssebo Kayihura otukakasa otya nti Kasiwukira baamuggya emmotoka we yamutomerera ng’amaze okufa? Olina bukakafu ki nti teyafiira ku kabangali ya poliisi?\nKayihura: Nange ndi we Muyenga. Ku bya Kasiwukira ndi siriyaasi (soma serious). Ntaddewo akakiiko nze nkakulira nga kuliko Geoffrey Musana amyuka akulira okubuuliriza ku misango.\nTujja kukolagana nammwe, mbakakasa mu bbanga ttono tugenda kukwata eyasse Kasiwukira.\nN’agattako: ntaddewo n’akakiiko akalala akakulirwa Felix Kaweesi okunyweza ebyokwerinda e Muyenga, Kansanga, Kabalagala ne Makindye.\nHajji Swaibu Nseera owa Ssisa Arcade ku Nabugabo: poliisi teyinza kubeera buli wantu. Muzzeewo eggye lya LDU okukuuma ebyalo, ffe tujja kuliteekamu ssente.\nHaji Kibirige (ku kkono), Nabbale ne Babirye (ku ddyo) mu lukiiko.\nKayihura: Nnataddewo abalwanyisa obumenyi bw’amateeka (Crime Preventers). Mukolagane naabo ne poliisi.\nKirumira: Ku lwa Kwagalana tutaddewo obukadde 15 okuziwa anaayamba okuzuula omutemu.\nKayihura: Oba muteekawo ssente oba temuziteekawo njagala kubakakasa tugenda kuzuula eyasse Kasiwukira.\nHajji Bulayimu Kibirige BMK: Ku luno twagala mutulage omutemu nga yooyo yennyini ne lipoota ekwata ku kukubuuliriza eweebwe abantu.\nOmubaka wa Makindye East John Simbwa: wadde ekisanja kya LC kyaggwako mu mateeka naye bakyaliwo era Gavumenti ebamanyi. Bagende mu maaso bakole ku butebenkevu nga bamanya\nbuli ajja mu kitundu.\nAbalala abaabaddewo ye Teopisita Nabbaale owa Makenzie Hotel ku Namirembe Road; Agnes Babirye owa HB Towers ku Luwum; John Bagambe asuubula amafuta; Gaster Lule Ntakke, Dick Kizito owa Kizito Towers ku Luwum, Ssaalongo Bukenya VIVA mu Ndeeba; James Bakaluba; Fred Kayiira ne Moses Bagalya.\nKirumira (ku kkono), Kaweesi, Ian Clerk ne Kayihura.\nEbirala ku Kasiwukira\nOmugagga Kasiwuukira afudde\nKASIWUKIRA: Yasooka mu butembeeyi, afudde omu ku bagagga abasinga mu Kampala\nKasiwukira alese alonze abakuza basatu\nPoliisi eriko by’ezudde ku nfa ya Kasiwukira\nKasiwukira yalese ayooyoose w’anaazikwa\nKayihura yeezoobye n’abagagga ku bya Kasiwukira\nNabukeera awa obujulizi\nJudith Babirye bamuziriridde ekivvulu\nBatongozza enkola yâ€™okwekebeza siriimu e Ntungamo\nAfande totukutulira ssentebe waffe!\nLeila Kayondo avuyizza ku kabaga k'abagagga abamansa kaasi\nZiza Bafana lwaki teweepimira by'omalawo...?


Akabenje kasse bataano e Kyazanga - Radio Simba, The Best Luganda Station in the World !\nAkabenje kasse bataano e Kyazanga\nOmumyuka wa Mayor wa Distirct y’e Lyatonde Muky. Kalasira, Omwami we, eyaliko RDC w’e Kalungu Muky. Topista Mbabazi Kaggwa n’abalala babiri bafunye akabenje mu kabuga k’e Kyazanga kigambibwa mpaawo awonye emotoka mwebabadde eyekika kya Premio nnamba UBC 277B etomereganye ne Coaster.\nAkulira Traffic mu kitundu kino agamba nti akabenje kavudde ku mugoba wa Coaster abadde avugisa ekimama\nBo abalala abawerako ababadde mu Coaster bafunye ebisago eby’amaanyi ne baddusibwa mu kalwaliro okumpi nga biwala ttaka.\nmusigansimbi yaweebwa atya ettaka lya Gavumenti\nVice Chancellor wa Victoria University afulumizza ekitabo ku Physiotherapy


Amambulugga - Wikipedia\nAmambulugga ndwadde ereetebwa akawuka akayitibwa Mumps virus. Amambulugga mangu nnyo okusaasaanyizibwa mu bantu ababeera ewamu anti endwadde eno eyitira mu mukka gwe tussa, oba ebintu ng'amalusu oba eminyira gy'omulwadde singa bikutonnyera ku maaso, mu nnyindo oba mu kamwa.\nEndwadde eno ekwata muntu yekka, era abalwadde basobola okusiiga bannaabwe amambulugga okuva mu nnaku nga musanvu(7) nga bubakutte naye nga tebunnalaga kabonero konna, okutuusa ku nnaku nga munaana(8) nga bumaze okweyolekera mu bubonero bwabwo. Abasawo okumanya endwadde eno kisinga kuba ku kuteebereza olw'okuzimba kw'obutaffaali obuzaala amalusu obusangibwa mu mba, okumpi n'amatu. Era okukebera obulwadde buno mu musaayi kyangu nnyo, newankubadde bukyayinza okwekweka ne butalabika naddala mu mibiri gy'abo abaagemebwa obulwadde buno.\nMulimu okuwulira omusujja omutonotono mu mubiri, okulumwa omutwe wamu n'obukosefu mu mubiri. Okugeza okulumizibwa mu nnyingo. Bino biddirirwa okuzimba kw'obutaffaali obuzaala amalusu obusangibwa mu mba okumpi n'amatu, era okuzimba kuno kumala ebbanga lya wiiki ng'emu.\nObubonero obulala kuliko akamwa okukala(nga temuli malusu), okuzimba mu bwenyi oba okuzimba amatu, n'ekirala kwe kulumizibwa ng'omulwadde ayogera.\nEkireeta endwadde eno\nAmambulugga galeetebwa akawuka akayitibwa 'Mumps virus' akayita mu mpewo gye tussa, mu malusu oba mu minyira. Singa omulwadde akolola(oba ayasimula) oba anyiza, ne wabaawo obutondo obukusammukira mu maaso, mu nnyindo oba mu kamwa, olwo okwatibwa endwadde eno. N'ekirala esobola okukukwata ng'okozesezza ebikozesebwa mu kulya n'okunywa bye bimu n'oyo abulina.\nAkaseera omulwadde k'amala n'obulwadde buno nga tebunnalaga bubonero bwabwo kali wakati w'ennaku kkumi na mukaaga n'ekkuminoomunaana(16-18) era omuntu kyangu nnyo okubusiiga abalala nga tamanyi nti abulina.\nEngeri y'okweziyizaamu endwadde y'amambulugga\nEngeri esooka era esinga kwe kwegemesa n'eddagala erigema amambulugga gano. Era wano ekitongole ekikulira n'okulondoola ebyobulamu mu nsi yonna , kikubiriza abantu okugemesa abaana baabwe ku kirwadde kino, nga bawezezza emyezi kkumi n'esatu (13) Endwadde eno singa esajjuka eba esobola okukoseza ddala omuntu, era n'emutuusaako bino wammanga: Okukosebwa mu bwongo, okukosebwa kw'akalulwe, ate oluusi n'okufuuka kiggala(amuggavu w'amatu-atawulira!). Mu birala mulimu okuzimba n'obulumi obungi mu nsigo z'ekisajja ezizaala ekiyinza okuviirako omulwadde oyo okugumbawala (okufuuka omugummba!) ate nga ne ku bakyala wabeerawo okuzimba kw'amagi agazaala newankubadde si kya bulabe nnyo nga bwe kiri ku basajja.\nBino bigyidwa ku "https://lg.wikipedia.org/w/index.php?title=Amambulugga&oldid=20663"\nLast edited on 7 Gwakkuminebiri 2016, at 15:21\nLuno olupapula lwasemba okukyusibwamu ku 15:21, 7 Gwakkuminebiri 2016.


Bukedde Online - Abalunzi b'embizzi mu Masaka babaleetedde tekinologiya ow'omulembe\nPoliisi etubidde n'emirambo 2 egy'abafiira...\nMbabali ng'anyonnyola ku tekinologiya ono\nMu kaweefube owokwongera akatale k'embizi ebweru w'eggwanga, abalunzi n'abasuubuzi baazo bongeddwamu obukodyo nga kati bakuzitundira ku mutimbagano ng'abantu abawera 226 be baakayungibwa ku tekinologiya ono (application).\nMu nsisinkano n'abalunzi wamu n'abakulembeze mu Disitulikiti y'eMasaka ebadde mu kisenge ekiteeserezebwamu eky'eSsaza Buddu, Masaka Disitulikiti mw'enokoleddeyo ng'esinga mu Uganda mu kulunda embizzi ng'ate mu East Africa Uganda yekyasinze.\nOmukungu mu Kitongole kyensi yonna ekivunanyizibwa ku kulima n'okulunda nga y'akulembeddemu enteekateeka eno Dr.John Misheo ategeezezza nti Uganda erimu embizzi ezikunuukiriza obukadde butaano nga omuwendo gw'abazirya n'okuzirunda gulinnya buli olukya nga bwe bayungibwa ku mutimbagano kijja kubayambako okufuna akatale, eddagala erizijjanjaba n'amagezi ag'enjawulo.\nKkansala Ibra Kabugo nga ye Ssentebe w'akakiiko ka District ak'ebyobulimi n'obulunzi ategeezezza nti okulunda embizzi kati gw'afuuka mulimo ogulimu obutitimbe bw'ensimbi n'asaba abantu obuteetya wabula baveeyo bongere amaanyi mu kuzirunda.\nSsentebe wa Disitulikiti eno Jude Mbabaali nga y'atongozza enkola eno ategeezezza nti enteekateek eno etandikidde Masaka nga kati abalunzi baakuwuliziganya mku masimu gaabwe butereevu nga kigenda kwongera okutumbula eby'enfuna mu Masaka\nOmulabirizi w'e Mukono William Ssebaggala yennyamidde olw'ettemu erisaanyaawo bannayuganda


Bukedde Online - Ddereeva okuva e Mutukula asangiddwa Mukono ng'alina Coronavirus\nPaasita Ssennyonga awaddeyo emmere ya buka...\nDdereeva okuva e Mutukula asangiddwa Mukono ng’alina Corona virus-atwaliddwa mu kalantiini n’abalala babiri be yabadde nabo mu mmotoka.\nDdereeva Kato mu ambyulensi eyamututte mu ddwaliro e Mulago.\nDdereeva okuva e Mutukula asangiddwa Mukono ng'alina Corona virus-atwaliddwa mu kalantiini n'abalala babiri be yabadde nabo mu mmotoka.\nMinisitule y'eby'obulamu eriko ddereeva w'ekimotoka ekinene gw'ezze erondoola oluvannyuma lw'okukeberebwa e Mutukula n'agenda kyokka ebyavudde mu kumukebera ne bizuulibwa ng'alina ekirwadde kya COVID 19.\nDdereeva ono ategeerekese nga James Kato ng'aliko eby'amaguzi bye yali asaabaza n'akeberebwa ku nsalo y'e Mutukula ng'eby'avudde mu kumukebera byagenze okukomawo n'asangibwa ng'alina ekirwadde kya COVID 19.\nDdereeva Kato ku kkono ng'ayingira mu ambyulensi okumutwala mu ddwaliro e Mulago\nKato yasangiddwa ng'aliko ebintu bye yabadde atutte mu Industrial Area e Mukono kyokka ng'aggyiddwayo n'abalala babiri okuli ne Charles Obonyo be\nyasangiddwa nabo mu mmotoka.\nBano baasoose kuteekebwa mu bimuli bya meeya e Mukono ng'abasawo e Mukono\nbwe balinda abakola ku bya COVID 19 okuva mu ddwaliro e Mulago.\nBano bazze ne ambyulensi mwe baatadde ddereeva n'endala ne bateekamu be\nyabadde nabo ne batwalibwa mu ddwaliro e Mulago.\nOmusawo ng'akuuma abasajja okuli ddereeva w'ekimotoka Kato eyasangiddwa ng'alina COVID 19 n'abalala ababiri be yabadde nabo.\nKigambibwa nti olw'okuba ambyulensi ezisinga zaatwaliddwa ku nsalo ewali abavuzi b'ebimotoka ebinene abasangibwa ennyo n'ekirwadde mu kiseera kino sso ng'ate ne Mukono ng'eddwaliro ne disitulikiti tebalina ambyulensi, ambyulensi emu ye yakozeseddwa okusomba abasajja bano ng'obwedda etwala omu n'ekomawo n'enona omulala ng'eno yavudde mu ddwaliro e Mulago n'abasawo\nabakugu ku bya Corona virus.\nDr. Anthony Kkonde akulira eby'obulamu mu munisipaali y'e Mukono yagambye nti bazze balondoola ddereeva ono oluvannyuma lw'ebyavudde mu kumukebera\nokusangibwa ng'alina COVID 19.\nDr. Kkonde yagambye nti baliko n'abatikkuzi 7 abaatikkudde ebintu ddereeva ono bye yaleetedde mu mmotoka nga bano nabo banoonyezebwa basobole okukeberebwa n'okuteekebwa mu kalantiini.\nYagambye nti ku ddwaliro lya Mukono General Hospital balina Hub nga muno mulimu abasawo 10 abaatendekeddwa obulungi okujja ssampo ku bateeberezebwa okubeera ne COVID 19.\nEbikujjuko by'ekisaakate okuweza emyaka 10 bitandise


Bukedde Online - Nnazaala ne mulamu bannemesezza eddya\nNjagala ddagala lya balongo\nOBUFUMBO bwe nayingiramu nga nneesiimidde nnazaala ne mulamu wange babunnemesezza. Nze Agnes Nakanwagi mbeera Ngombere.\nTwafumbiriganwa ne baze ne tukola amaka gaffe agasangibwa e Ngombere gye tubeera n’abaana baffe babiri.\nTwayagalana n’omwami wange wadde embeera ye yali teyeeyagaza nga talina mulimu ng’asula na ku mukeeka.\nKale obulamu bwaffe bwali bwa kweyiiya naye olw’omukwano gwe twalina nnagumira embeera eno kuba nnali nsuubira nti ejja kutereera.\nBaze yafuna omulimu naye ng’asasulwa kitono ddala nga ssente z’afuna tezitumala kubanga nnali nzadde n’omwana waffe asooka.\nNagenda ewa mwannyinaze ne munnyonnyolamu embeera yaffe era ne musaba afunireyo ku ssente ntandike okukola.\nYanfunira ssente ne ntandikawo edduka era embeera yaffe awaka n’etereera. Nasonda ssente ne tugula poloti ne tuzimba ennyumba yaffe.\nNga tumaze okuzimba, baze yantegeeza nti nnazaala wange mulwadde era ayagala kumuleeta waka bamujjanjabe ekintu kye nnakkiriza.\nYamuleeta ne ntandika okumulabirira okutuusa bwe yawona. Wabula wadde yali ateredde, yasalawo kusigala waka.\nNnazaala yatandika okunekkokkola ng’agamba baze nti sirina mpisa kubanga mulekera emirimu gy’awaka era mmuyisa ng’omukozi n’amulagira afuneyo omukyala omulala kubanga nze sisobola maka.\nBaze yatandika okukyuka era okukkaanya ne kugweerawo ddala awaka ηηagamba nti bwe mba saagala maama we waka muviire ajja kufuna omukyala omulala alina empisa ate ng’awuliriza maama we. Naguma ne ngezaako okukola ebisanyusa nnyina naye nga tabirabawo.\nOluvannyuma nafuna amawulire nti nnazaala wange yali afunidde baze omukyala omulala. Kino kyannuma kuba baze twali tuvudde wala okufuna ssente ate nga mmwagala.\nNagumira embeera kuba nnali saagala kudda mu bazadde bange. Naye lumu baze yakomawo matumbibudde ng’atamidde, bwe namunenyaako n’atandika okunkuba era ne mwesonyiwa. Lumu yankuba ne nfuna obuvune ne bantwala mu ddwaaliro.\nBwe nava ku kitanda, nagendako ewa maama nsobole okukkakkanya ku birowoozo. Eno nnamalayo ennaku nnya ne nkomawo mu maka gange.\nNagenda okudda nga mulamu wange awambye edduuka lyange. Nasooka kulowooza nti engeri gye sibaddeewo, alabika annyambako okutunda wabula bwe nagenda okubalirira ebitabo, mulamu wange n’antegeeza nga bwe sikyalina buyinza mu dduuka eryo kuba yayongeddemu ssente ze.\nNalinda baze n’akomawo ne muyitiramu. Bwe nabimugamba, teyanziramu olwo nnazaala wange ky’ava agamba nti oyo bw’aba asirise nze kankunnyonnyole.\nYantegeeza nti edduuka terikyali lyange era mbaviire naye abaana baabwe mbaleke. Yagamba nti bw’aba waakunyamba agenda kumpa emitwalo ena ekintu nkiveemu.\nNnasiriikirira mu nnaku nga ndaba baze andiddemu olukwe. Nagenda mu kakiiko k’ekyalo bannyambe kyokka ne bannemesa. Kati simanyi kya kukola.